Forfølgelser - at lide for troen | Nyt Liv\nNæste indlæg: Lidelse i korsteologiens perspektivForrige indlæg: Om bønnen\nForfølgelser – at lide for troen\nForfølgelser - at lide for troen\nOm forfølgelsens forskellige ansigter i historien, i verden og i vores fredelige(?) danske dagligdag.\nKristne dræbes af naboer, af familie for deres tros skyld trods slægtskab eller langvarige naborelationer. I Bibelen er det en gennemgående linje, at som Jesus blev modsagt og dræbt, sådan vil det også gå kristne.\nDet er ikke kun kristne, der kender til at lide for en sag. I det gamle Rom var der et kendt udtryk, som lød “per aspera ad astra” (til stjernerne gennem det svære). Det handlede primært om, at det koster en indsats at opnå en sejr, blive en helt eller på anden måde blive en stjerne. Sådan en slags ambitiøs lidelse, hvor man giver afkald og går gennem svære tider for at opnå berømmelse og lykke i jordisk forstand, er verden fuld af også i dag. Men kristnes lidelser for troens skyld er af en helt anden karakter.\nDen bibelske tankegang\nI Det Gamle Testamente møder vi en række mennesker, der helt konkret led på grund af troen på den treenige Gud i sin hellighed og kærlighed. Det mest overskuelige er at se listen i Hebræerbrevet 11, hvor de nævnes fra Abel og frem.\nDeres liv og forhold var forskellige, men om nogle af dem står der i v. 35-38, at de ”blev pint til døde og afviste at lade sig købe fri, for at de kunne opnå en bedre opstandelse. Andre igen måtte udstå spot og piskeslag, ja, lænker og fængsel. De blev stenet, gennemsavet, døde for sværdet eller gik omkring i fåreskind og gedehuder og led nød og trængsler og blev mishandlet; de var for gode til denne verden og måtte flakke om i ørkener, på bjerge, i huler og i jordens kløfter.”\nVi ser altså, at den kristnes lidelser nok fører “til stjernerne”, forstået som “en bedre opstandelse”. Men lidelserne er ikke noget, der på nogen måde giver stjernestatus i denne verden. Tværtimod hader og foragter verden de kristnes tro og fnyser over deres villighed til at lide for troens skyld, fordi de ved deres tro og lidelser viser sig at være “for gode til denne verden” og dermed dømmer verden som strafskyldig over for Gud.\nDa Jesus talte om, at de, som følger ham i denne verden, vil komme til at bære korset med ham, var det ikke et forslag til frivilligt at melde sig. Han fortalte ganske enkelt, at denne verdens fyrste vil gøre, hvad han kan, for at den, der ved troen er forenet med Kristus, også vil kende den smerte og nød, som Jesus selv frivilligt havde taget på sig.\nJesus lod det være tydeligt, at “når verden hader jer, skal I vide, at den har hadet mig før jer. Var I af verden, ville verden elske jer som sit eget; nu er I ikke af verden, men jeg har udvalgt jer af verden, derfor hader verden jer. Husk det ord, jeg sagde til jer: En tjener er ikke større end sin herre. Har de forfulgt mig, vil de også forfølge jer; har de holdt fast ved mit ord, vil de også holde fast ved jeres. Men alt det skal de gøre mod jer på grund af mit navn, fordi de ikke kender ham, som har sendt mig” (Joh 15,18-21).\nAl forfølgelse bunder i et manglende kendskab til Gud. Vel at mærke manglende kendskab i bibelsk forstand – ikke blot manglende intellektuel viden. Det er manglende tillid og forening med Gud i troen. Dette kendskab kommer alene ved Guds åbenbaring. Den troende er kendt af Jesus og er kommet ind i den intime kendskabs-forening med ham, som verden hader. Derfor hader verden også den troende. Den troende er et spejl af lyset ind i mørket. Den troende er som saltet (Matt 5,13; Luk 6,22; 1 Pet 4,12-14) en irriterende påmindelse om Guds lov i samvittigheden og vækker derfor afsky og modstand, sådan som det udtrykkes i Ordsp 29,27b: ”Den uretfærdige afskyr den, der lever retskaffent.”\nDen, der hører Guds røst, kender Gud, hvorimod den, der i egen religiøsitet eller syndighed ikke vil høre Guds lovs dom og det fuldkomment frie evangelium, ikke kender Gud (udlagt forståelse af Joh 8,47).\nI beretningen om Kain og Abel i Første Mosebog kapitel 4 møder vi den første reaktion fra et ikke-troende menneske mod den, som frygter Gud. Brodermordet er en konsekvens af det had, der vokser frem hos Kain, da han ikke tåler, at Gud viser nåde mod Abel. Gud svarer ikke på den religiøse tilbedelse fra Kain, hvor han kommer med noget for noget. Kain er, med Jesu ord, en, der ”elskede mørket frem for lyset”; en, som ”hader lyset og ikke kommer til lyset, for at hans gerninger ikke skal afsløres” (Joh 3,19-20).\nDer er et fjendskab mellem kvindens slægt og slangens slægt, som viser sig mellem Kain og Abel. Overalt hvor evangeliet om korset forkyndes, vil det mødes med anstød, modstand og forfølgelse lige indtil enden.\nDe første martyrer\nDette had mod de kristne viste sig med fuld kraft i den tidligste kristne menighed. Det begyndte med Stefanus’ martyrium, og siden fulgte flere, herunder både de kristne, som Saulus fangede, inden Jesus mødte ham (ApG 9,1-2) og disciplen Jakob (ApG 12,2). Mange kristne blev dræbt under kejser Nero og senere igen voldsomt under kejser Diokletian. Forfølgelsen kom som et krav om tilbedelse af kejseren ved ofringer. Hvis dette krav ikke blev fulgt, førte det til fængsel og ofte også til henrettelse.\nUnderligt nok viste forfølgelse sig som en absolut ineffektiv måde at fjerne den kristne kirke på. Den blev ikke mindre, den voksede. Tertullian, en kirkefar fra ca. 200 e.Kr., kommenterede det med, at ”martyrernes blod var kirkens såsæd”.\nDet er uhyggeligt, at vi også i dag hører om en tilsvarende forfølgelse i f.eks. Nordkorea.i Der er kravet til befolkningen også en konstant og ubegrænset hyldest til diktatoren, hvor kristentro ses som et svigt og et muligt oprør.\nKirkens kendetegn: modgang og lidelse\nI sit skrift om Kirkemøderne og Kirken (fra 1539)ii omtaler Luther syv kendetegn på den sande kirke. Det første og største kendetegn på kirken er, at Guds ord bliver prædiket, troet og bekendt. Dernæst følger dåb, nadver, skriftemål, de kirkelige embeder, bønnen – og så til sidst: Den sande kristne kirke kendes på modgang og lidelse.\nKendetegnet er med Luthers ord, ”at det må bære al ulykke og forfølgelse, al anfægtelse og ondt fra Djævelen, verden og kødet (…) De skal betegnes som værre end jøder, hedninger og muslimer. De skal kort sagt kaldes kættere, slyngler, djævle, forbandede og de skadeligste mennesker i verden, så man mener at gøre Gud en tjeneste, når man hænger, drukner, myrder, piner og plager dem (…) Når man for Kristi skyld fordømmer, forbander, spotter og plager dig, så gør det dig hellig.”\nFjende nr. 1: Satan\nKilden til forfølgelser er ifølge Luther tredobbelt. Forfølgelser kommer fra Satan, verden og vores eget kødelige gamle jeg. Mest åbenlyst og synligt vil vi måske opleve, at “verden” kommer med modstanden. Alle tre modstandere er involverede, men Satan og vores kød står for en skjult forfølgelse. Den er vi nok ikke vant til at tænke på som forfølgelse, men det gør den ikke mindre farlig.\nDen stærkeste forfølger er Satan, som vi ikke engang kan se, og som vi er fuldkommen magtesløse over for. Når Paulus taler om at iklæde sig Guds fulde rustning i Efeserbrevet kapitel 6, så er kampen mod ”Djævelens snigløb” og ”ikke mod kød og blod, men mod myndigheder og magter, mod verdensherskerne i dette mørke, mod ondskabens åndemagter i himmelrummet”. Kampen mod Djævelen er en kamp, der er dømt til at tabes, om ikke vi er iklædt ”troens skjold” og har ”frelsens hjelm og Åndens sværd, som er Guds ord”.\nSatan kommer som mørkets herre, men ofte i skikkelse af en lysets engel. Som lysets engel spreder han falsk lære og forførelse i menighederne for at få os bort fra en frelsende tro.\nFjende nr. 2: Verden\nVerden må vi forstå som det, der er imod Gud og hans ord. Derfor kan verden både forstås som øvrigheden i samfundet og ikke mindst som gudsfjendsk tankegang mellem mennesker, der har fokus på det, som livet kan byde på her i verden.\nDer er dele af verden, der styres efter Guds ord, og hvor myndigheder indretter samfundet ud fra Guds lovs ordninger til at beskytte de troende og kristentroen. Det har været et gode og vilkåret i dele af den vestlige verden igennem flere hundrede år, men der er ved at ske et tydeligt skifte.\nNår Guds lov som grundlag for samfundet skubbes væk, eller når samfundet vil lovgive imod Guds lov, så viser verden sin modstand mod alt, der kommer fra Gud. Når det sker, må den kristne følge Peters eksempel. Da jødernes råd pålagde Peter at tie med budskabet om frelsen i Jesus Kristus, svarede han, at det var rigtigt at adlyde Gud mere end rådet – Gud frem for menneskers love (ApG 5,29). Den gudsfjendske tankegang kan vi møde i tankestrømninger, såkaldte -ismer, der bekæmper troens liv.\nHos Samson i Dommerbogen var der en ydre trussel mod Guds folk. Samson troede sig stærk, men vidste ikke, at han blev overlistet af sin allernærmeste. Sådan kan et barn, en ægtefælle, en nabo, studiekammerat eller kollega være den, der er årsag til forfølgelsen. Det er en langsom forfølgelse af livet med Jesus som frelser. Det kan være som ”rigdommens blændværk og lyst til alt muligt andet” (Mark 4,19). Blændværk og lyst til alt muligt andet er måske at opnå status i verden eller leve på kanten af Guds vilje ”i udsvævelser, begær, svir, vilde fester, drikkelag … ” (1 Pet 4,3).\nDet ændres ofte ikke i store forandringer, men sker over mange års ubemærket opblødning, hvor det bedrageriske ”mon Gud nu har sagt” i forhold til Guds bud sniger sig fra verden ind hos os. Åbenlyse modsigelser af Guds ord ville vi have opdaget, men det sniger sig ind i de små sprækker, hvor vi kan mene, at Guds lov og skaberordninger for eksempel ikke dækker alle forhold i livet.\nVi ser det i dommertidens gentagne frafald, fordi folket glemte Guds ord og efterhånden levede som folkene omkring dem. Så blev livets glæder, underholdning, tidsfordriv, kultur og opretholdelse vigtigere end livet med Jesus. Det er udtrykt så godt i det andet vers af Lina Sandells sang ”Bliv i Jesus”, hvor der står: ”Og når verden lifligst mod dig ler, frygt da allermest dens list og snarer.”\nNår vi får at vide af verden, at vi da ikke skal undvære noget for troens skyld, og vi har ret til både dit og dat, så fanges samvittigheden af brud på Guds bud, og troen svækkes. Nej – en kristen har bare ret til det, som mødte Jesus, og undværer derfor gerne glimmer og glæder i denne verden for at opnå den større glæde sammen med Jesus.\nFjende nr. 3: Mit eget kød\nNoget af den skjulte forfølgelse, som vi måske ikke er vant til at tænke på som forfølgelse, finder sted i Satans fristelser i samarbejde med den kristnes eget indre. Her ligger for eksempel lysten til at søge væk fra at høre Guds tale med dom og evangelium. Det at blive døv over for, at synd er synd – og derfor blive doven til bibellæsning og at høre Guds ord – er en stadig plage. Det er den røst, der inde i os selv siger, at det flytter så lidt at læse Guds ord – eller det betyder ikke noget at holde fri fra forkyndelsen denne weekend.\nSamtidig er det også den røst, der gør dig stolt af, hvis du har “styr på tingene”, fordi du så holder din del af forholdet til Gud i orden.\nBegge sider, både fristelsen til synd og fristelsen til farisæisme, er modstand mod at leve af nåden alene, af Jesu gerning alene.\nAlle erfarer at gå mod døden med dødens forløbere i sygdom og aldring (Rom 6,23). Alle erfarer, at livet rummer knaphed af ressourcer, både i samfundet og eget liv.\nLivet i syndens verden rummer også forbrydelser. Det rummer at blive udsat for overtrædelser af Guds bud fra andre.\nI beretningen om, da Kain forlader Gud, sker der en stadig forøgelse af syndens konsekvenser i mellemmenneskelige forhold. Kains oldebarn indfører flerkoneri og lover, at selv en skramme skal hævnes.\nOndskab har sin rod i synden og synderens liv i oprør mod Guds lov. Det medfører, at ikke al ondskab mod kristne er tænkt som forfølgelse fra den, der udfører det. Men det er en del af forfølgelsen i kraft af, at Satan ønsker, at alt ondt skal ramme Guds folk.\nHvor sker ydre forfølgelse?\nDer er lande i verden (Nordkorea, Saudi-Arabien, Iran, Eritrea, Somalia, Pakistan, Usbekistan), hvor blot det at eje en bibeldel eller en stump af en kristen bog vil medføre lang fængselsstraf eller dødsdom. Hele scenariet omkring den kristne kvinde Asia Bibi i Pakistan viser, at blot den kristnes ’urenhed’ i muslimske øjne er nok til at kræve hende henrettet. Det, at hun drak vand af et krus, som muslimer senere skulle drikke af, medførte anklager om blasfemi, og at hun siden november 2010 har været dømt til døden. Selv efter frikendelse ved Pakistans højesteret kræves hun henrettet.iii Enkelte andre steder i den muslimske verden vil det at bekende kristentro medføre en øjeblikkelig lynchning.\nSamtidig udsættes flere og flere for voldsom mobning/vold – måske i form af afbrænding af huse, bank, voldtægt af kvinder, overhældning med syre, bortførelse af kvinder og børn eller at blive jaget bort fra landsbyer – for kristentroens skyld. Det sker i lande som Indien, Mexico, Colombia, Sudan/Sydsudan og Egypten.\nEt eksempel fra Somalia\nSomaliere med Luthers lille katekismus\nMohamed Gurhan fra Somalia opdagede, at Jesus omtales i Koranen. Han søgte mere om Jesus og fandt ham i Bibelen. Det førte til, at han blev forvist fra moskeen, at hans kone forlod ham med de yngste børn, at hans søn blev overfaldet med syre og skadet for livet, og at han måtte flygte ud af Somalia med sine tre ældste børn. Nu bor han i Etiopien, oversætter bøger til somali og missionerer ind i Somalia gennem kodenavne på chatrum og sociale medier, via Youtube eller hemmelige møder, men oplever stadig at blive overfaldet og søgt dræbt, fordi han er blevet en kristen, der vidner om Kristus.\nNår enkelte somaliere samles til trosoplæring i Etiopien, så er det med livet som indsats, at de vender tilbage til Somalia. Selv i Etiopien lever Mohamed med dødstrusler. For nylig blev en 17-årig pige døbt og vendte hjem til Somalia. Siden hun kom hjem, har hendes forældre fundet ud af, at hun er blevet kristen. Det har ført til, at hun først blev mishandlet og siden har måttet leve som fredløs på flugt ud af landet – på flugt fra sine egne forældre.iv\nEfter kommunismens fald og opdelingen af Sovjetunionen omkring 1990 kom mange beretninger derfra om undertrykkelse og ydre pres. Den marxistiske ideologi havde benægtet al form for tro, også den kristne, så troens folk blev forfulgt i et forsøg på at bremse dens udbredelse.\nEfter 1990 blev den tydelige modstand fra verden afløst af den indre og individuelle kamp mod fristelsen til at give efter. Det ydre pres fra verden blev for en tid fjernet, men er kommet tilbage som et andet, hvor der ikke er tale om fornægtelse af troen, men fornægtelse af troens indhold og Herre på for eksempel det seksuelle område.\nDet rykker indenfor …\nForfølgelsen vil vise sig, hvor Satan kan vende verden og kødet mod de troendes forsamling. Derfor er det tydeligt, at elementer af menneskerettigheder, især inden for abort, ægteskab og seksualliv bliver områder, hvor der er og kommer et pres hos os i Vesten/Danmark. Det kan følges, hvordan dele af den formelle kirke allerede har accepteret disse ændringer i trosopfattelse, så det, der tidligere kaldtes syndigt, nu blot kaldes kærlighed.\nDa bliver det ikke kun et ydre pres på kristne, men måske rammes økonomien (tilskud eller fradragsregler), så vort indre også begynder at rykke sig. Måske er det endda vore børn, der indfanges af disse rettighedstanker, så forældre splittes mellem kærlighed til børn og Guds ord. Da kommer Satans og verdens og vores eget køds forfølgelse i samlet flok mod den troende.\nVi kaldes i Det Nye Testamente til at bede for vores kristne brødre og søstre – både ledere og dem, vi strider troens strid sammen med (Hebr 13,3). Det gælder jorden rundt, for med enheden i Jesus Kristus, så er de en del af det legeme, som vi selv har fået lov at blive en del af.\nVi kan også støtte organisationer og netværk, der gør det muligt, at disse kristne på en eller anden måde ser eller hører, at der er andre kristne. Det kan være gennem radiomission, gennem støtteordninger med rejser til lukkede lande – eventuelt med litteratur eller breve. Ingen kan magte alle, men vi kan enkeltvis måske bære en enkelt bror eller søster i forbøn og kontakt.\nVi er også kaldet til at elske og bede for vores fjender og dem, der forfølger (Matt 5,44). De kan ikke andet, så længe Guds ord ikke er blevet til liv for dem. Paulus kunne ikke andet end fnyse og være vred på de kristne, indtil han selv blev mødt af Jesus og omvendt. Da kunne han ikke andet end at række evangeliet trods alle forfølgelser – og bede for sine forfølgere.\nDerfor er det heller ikke den kristne eller kirken, der skal hævne forfølgelsen, men Gud i sin time (Åb 6,9-10), mens kaldet til os er at overvinde det onde med det gode (Rom 12,19-21), undlade gengældelse, men i stedet elske vores fjender (Matt 5,38-48).\nNår vi læser Jesu beskrivelse af, hvordan det skal være i tiden frem mod hans komme, da indgår forfølgelse fra Satan, verden og det gamle jeg (Matt 24,4-29; Mark 13,5-23; Luk 21,12-36). Det gælder også i brevene (f.eks. 1 Tim 4,1-2; 2 Tim 3,1-8) og i Åbenbaringsbogen (f.eks. kap. 11-13).\nVi må da huske dobbeltheden i, at de sidste tider er hele tiden fra Det Nye Testamente indtil Jesu komme – og at der peges på en forøget trængsel og prøvelse til sidst, hvor Satan, nærmest i desperation over at tabe, yder sit alleryderste for at vinde flest mulige til den evige fortabelse. For ham er det underordnet, om det sker gennem forførelse og bedrag i samspil med vort indre gamle jeg, eller om det sker med ydre vold og død.\nGud virker …\nGennem forfølgelsen, gennem kampen, da virker Gud til det bedste for den, der tror på ham (Rom 8,28; Hebr. 12,4-11).\nDerfor må vi også minde hinanden om, at Gud ved sin ånd vil virke en stadig dødsproces i den gamle Adam i os og lære os tålmodighed, ydmyghed og taknemmelighed gennem lidelsen, for at vi må tro på Gud og stole på ham, elske ham og lad alt vort håb afhænge af ham alene.\nRammer det os …\nBliver forfølgelser en dag virkelig barske; så hårde, at vi mister ægtefælle, børn, hus, ejendom, tøj og omdømme – ja, legeme og liv – så må vi vide, at Jesus iklædte sig menneskeskikkelse for at kunne dø og opstå og vinde tilgivelsen for os. Han fór til himmels og vil komme en dag at dømme levende og døde. Du vil ikke blive glemt, men alt vil blive gjort godt en dag. Du vil få et nyt herlighedslegeme og et evigt liv. Hvad har vi så at frygte?\nHelligånden viser os gennem Guds ord, at vi er elsket af vor Herre Jesus – hvem skal vi da frygte?\nDe, der når frem til målet i Himlen, er dem, der er renset i Jesu blod (Åb 7,14). Det er frelste syndere, der står der i hvide klæder, det er martyrer og troende, hvis eneste håb i trængslerne her har været den renhed, som Jesus vandt.\nHelligånden viser os gennem Guds ord, at Jesus har vundet over død, synd og Helvede. Så har vi ikke grund til at frygte det onde, ikke frygte hadet, for vi har del i Jesus.\nii www.lutherdansk.dk/Om%20koncilierne%20og%20kirken%202017%20med%20fodnoter%20og%20index%20A5.pdf – afsnittet med kirkens kendetegn er fra side 197ff.\niii Læs mere om Asia Bibi: www.forfulgt.dk/nyheder/blasfemidoemte-asia-bibi-faar-ny-chance-ved-hoejesteret\niv Læs mere om Mohammed Gurhan: www.lhfmissions.org/lhf-translator-suffers-attack/ og om missionsarbejdet blandt somaliere: www.lhfmissions.org/new-lutheran-center-ethiopia-brings-gospel-searching-somalis/\nRelaterede emner: endetiden, forfølgelse, Samtid, evighed og åndskamp


zarathustrisme | lex.dk – Den Store Danske\nZarathustrisme er den religion, som blev forkyndt af Zarathustra; den er Irans største præislamiske religion og var sandsynligvis statsreligion under achaimeniderne (fra ca. 521 f.v.t.) fra Dareios 1. den Stores tid og med sikkerhed under sasaniderne (224-651).\nzoroastrisme, mazdaisme (sjældent)\nI dag findes små trossamfund i Iran (ca. 20.000), mens parserne i Indien udgør den mest betydningsfulde menighed; i og omkring Mumbai findes der ca. 60.000 (2020).\nZarathustrisme er en åbenbaringsreligion: Den ene, vise, gode, evige gud, Ahura Mazda, åbenbarede den sande tro for Zarathustra. Disse oplevelser viderebragtes i gathaerne, den ældste del af Avesta, som er zarathustrismens samling af hellige tekster. Ahura Mazda var som hele verdens gode gud religionshistoriens første universalgud. Hans emanationer, Amesha Spentaerne, er delåbenbaringer af ham og fungerer som hans skabende og trivselsbringende kraft på Jorden. Et meget fremtrædende element i troen, som har haft vidtspændende indflydelse på senere trosretninger, fx gnosticisme og manikæisme, er den etiske dualisme.\nMennesket fik med Zarathustra en individuel rolle at spille, idet det skal foretage et valg mellem godt og ondt og være livsfremmende, retfærdig og sanddru i handling, ord og tanke (pendâr-e nik, goftâr-e nik, kerdâr-e nik: "gode tanker, god tale, gode handlinger"). Valget afgør menneskets skæbne i døden, om det skal føres til paradis eller helvede. Dette valg anskueliggøres prototypisk, ved at to ånder i tidernes begyndelse foretog et valg ud fra den frie viljes princip. Spenta Mainju valgte det gode, og Angra Mainju det onde og blev herved Ahura Mazdas modstander i den kamp, der udkæmpes i verden.\nKampen er dog forudbestemt til at ende med det godes sejr. Den indoiranske religion, der var Zarathustras præstelige baggrund, havde forestillinger om to gudegrupper: ahuraer og daivaer. Én ahura blev Zarathustras gode gud, den livsbefordrende Ahura Mazda, mens daivaerne, hvoriblandt krigsguderne fandtes, blev dæmoniserede og repræsenterede alt, hvad der gør tilværelsen syg: død, vold og sygdom.\nTil krigerkastens kult hørte blodige dyreofre og indtagelse af rusdrikken haoma. Offerkulten byggede på den forestilling, at døden er en forudsætning for livet. Zarathustra vendte sig imod denne offeropfattelse, ikke således, at han fordømte ofre som tak til guden, men han protesterede imod, at døden er livets forudsætning.\nDød er den ondes værk, og alt livsfremmende såsom pleje af kvæget, børneavl og planteavl er den troende zarathustriers religiøse pligt. Derfor har cølibat eller faste som bevis på gudhengivenhed aldrig været del af zarathustrismen.\nTil gengæld har synet på døden som den ondes værk givet anledning til mange renhedsforskrifter, idet al død materie bliver anset for uren. Således hensatte man - indtil først i 1900-tallet, hvor det blev helt forbudt - lig på "tavshedens tårne" (dakhmaer) til at pilles rene af gribbe for at undgå besmittelse af den hellige jord eller ild. Ilden er et helligt element og betragtes som et symbol på Ahura Mazda og sandheden. Derfor er zarathustriernes helligsteder ildtempler, hvor den hellige ild altid brænder.\nIrans præislamiske historie\nIran – religion\nVil du citere denne artikel? Kopier denne tekst og indsæt den i din litteraturliste: Hjerrild, Bodil: zarathustrisme i Den Store Danske på lex.dk. Hentet fra https://denstoredanske.lex.dk/zarathustrisme


Hyundai afslører: FCEV Vision 2030 - Brintbranchen\nHyundai afslører: FCEV Vision 2030\nHyundai Motor Group løftede i sidste uge sløret for en detaljeret plan kaldet FCEV Vision 2030. Denne plan opridser, hvordan Hyundai vil sætte skub i udviklingen af et brintsamfund.\nHyundai Motor Group har længe udvist en stor tro på brint og brændselsceller, når det kommer til deres strategi og udvikling af nye biler. Men på et pressemøde i sidste uge slog gruppen for alvor fast, at de vil gøre deres for at sætte skub i udviklingen af et brintsamfund ved at styrke deres position og gå forest i udviklingen af brændselsceller. Dette skal blandt andet ske ved at Hyundai udvider sit engagement i industrien til ikke kun at omhandle biler, men også droner, gaffeltrucks, generatorer og andre former for køretøjer.\nMed deres roadmap FCEV Vision 2030 lover Hyundai Motor Group, at de vil øge den årlige produktion af brændselscellesystemer til 700.000 inden 2030. Samtidig vil de udforske nye samarbejdsmuligheder med andre virksomheder og producenter. Euisun Chung, Executive Vice Chairman af Hyundai Motor Group, udtaler i pressemeddelelsen, at dette skal hjælpe til at brint bliver et økonomisk fordelagtigt valg i den grønne omstilling, og at brint således vil blive en ledende global økonomisk succes. FCEV Vision 2030 skal hjælpe Hyundai og deres leverandører til at investere mere end 44 milliarder kroner, hvilket vil skabe omkring 51.000 jobs inden 2030.\nDet er yderst positivt at se en førende bilproducent, som Hyundai Motor Group, som omfatter både Hyundai og Kia, vise så stor en dedikation og engagement i brint og brændselsceller, og det bliver spændende at følge med i udførelsen af deres plan for 2030.


Premier Manager - Efterår 2019: Få vinderens tips til dit managerhold\nMesteren: Sådan kommer du flyvende fra start\n26. juli 2019 Premier Manager Skrevet af Jens Poulsen\nVi tæller ned til starten på Premier League med ekspert tips fra tidligere vinder og manager Hall of Fame Paul Buhl, som guider dig til den perfekte start – og han har et specielt godt øje til Huuurrriiicaaaane!\nFor at komme til tops i managerspillet til Premier League er det rigtig vigtigt at komme godt fra start.\nSådan lyder vurderingen fra Paul Buhl, som vandt managerspillet i foråret 2018, og til denne sæson sætter han 2-3 hold for at komme bedst muligt ud af starthullerne.\n“Det giver så megen vækst, hvis man rammer målscorerne i 1. runde, at det ikke er det store problem, hvis man skal udskifte nogle af dem igen til runde 2.” – siger Paul Buhl.\nSelvfølgelig vil man gerne ramme en god første runde! Men hvordan gør man så det?\nStyr på startopstillinger\nFor at få din egen start 11’er på plads, så skal du have tjek på Premier League holdenes.\nDa Liverpool møder Norwich i første runde, så får du en foræring ved at tjekke line-ups ca. en time inden kick-off. Så hold øje med line-ups fredag d. 9. august ca. kl. 20.00.\nLiverpool er storfavorit imod Norwich, og Paul Buhl håber på at enten Champions League finalens store helt Divock Origi (4.5 mio.) måske kan snige sig med i start 11’eren. Eller at den unge Rhian Brewster (3 mio.) får chancen. Det kan virkelig spare på budgettet.\nFor at dine spillere skal score point, så skal de også spille. Det kan dog være meget svært at forudsige start 11’eren til første runde, da man “kun” har træningskampe at se til, og der kan være kommet nye spillere til klubben.\nRådet fra Paul Buhl lyder, at man skal undgå spillere, hvor der er stor konkurrence om positionen. Tjek holdenes hjemmesider og “projected line-ups” hos forskellige engelske fodboldhjemmesider for at få en indikation af, hvem der starter. Dernæst skal man også være opmærksom på eventuelle skader.\nDu kan læse mere om manager-research her.\nTil første runde har Paul Buhl, udover storfavoritterne Liverpool og Manchester City, et godt øje til Tottenham, som møder oprykkerne Aston Villa hjemme, og Bournemouth der tager imod Sheffield United. Så hvis du skal godt fra start, så gå med fire spillere fra disse hold.\nHurry-Kane som topscorer\nPaul Buhl tror på at Tottenham angriberen rejser sig, og bliver den mest scorende spiller i Premier Manager – Efterår 2019.\n“Jeg prøver altid at se, om jeg kan ramme en anføre med hattrick, og her er Harry Kane (8.5 mio.) et godt bud. Han får ofte mange kampe, samt de fleste minutter på banen, udover at han sparker straffe. Sælges Christian Eriksen så sparker han måske også direkte frispark tæt på mål for Tottenham.” Siger Paul Buhl.\nTil sidste giver Paul Buhl et bud på en spiller til hver position, som han vurderer til at være “et godt køb for pengene”. Altså ikke en spiller direkte til 1. runde, men som er værd at overveje i det lange løb.\nDe er begge sikre startere. David De Gea kan være næsten lige så gode valg som Manchester Citys eller Liverpools målmand, men er billigere. Rui Patricio (Wolverhampton- 4.5 mio.) er det lidt billigere alternativ – med mindre man gambler lidt og går med Bournemouths keeper.\nJoseph "Joe" Gomez\nJeg tror på, at Joe Gomez bliver fast mand, og Liverpool kan vise sig ikke at lukke mange mål ind ligesom sidste år. Som alternativet her har jeg valgt Serge Aurier (Tottenham – 2.5 mio.), da de har solgt Kieran Trippier. Han bør komme til at slås med Kyle Walker-Peters om backpladsen.\nI år kan det være lidt svære at finde målfarlige midtbanespillere, eftersom at Eden Hazard er væk og Raheem Sterling og Leroy Sane nu er angrebsspillere ved holdet.dk. Et bud kunne her være Jesse Lingard (Deulefeo og Sigurdson er dyre). Som alternativ har jeg Rodri, som med tiden kommer til at erstatte Fernandinho og bliver fast mand hos Man City.\nHvis det forventes, at Son starter, så er han i de fleste kampe god for enten en assist eller mål. Som alternativ tror jeg, at det bliver Callum Hudson-Odoi der (sammen med Pulisic) skal løfte arven efter Hazard i Chelsea. Jeg ville dog vente nogle runder, inden jeg går med Chelsea spillere!\nMathias Ringberg27. juli 2019 kl. 16:47\nRui Patricio spiller for Wolves ikke Watford og Son er så vidt jeg ved ikke tilgængelig de første to uger (Suspended until 25 Aug), så han ville være et skidt valg til startopstillingen.


En tilflytter på Lolland-Falster: februar 2007\nNetavisen lukker - desværre!\nEfter halvandet års energisk indsats for at gøre Lokalnyheder.nu til et bæredygtigt foretagende kan man desværre læse, at Torben Andersen har besluttet at lukke og slukke sin netavis. Bortset fra en notits - ganske vist på forsiden - i Folketidende om konkurrentens bortgang (fornemmer man et veltilfreds grin fra Folketidende?) - vil lukningen formentlig ikke udløse nogen større beklagelse hos politikere og embedsmænd i de berørte kommuner.\nDer vil måske være en enkelt eller to af egnens borgere, der vil fortælle naboen at: "det er nu kedeligt, at denne hersens netavis lukker." Men derfra og til at foretage sig noget aktivt er der på Lolland-Falster adskillige lysår (og lyser bevæger sig med 300.000 km/sec så det er meget, meget langt... ).\nDe elektroniske skyklapper, der tilsyneladende er en fast bestanddel af beklædningen i regionen vil sikkert forhindre, at ret mange opdager at den udmærkede netavis ikke længere eksisterer. De fleste har sandsynligvis ikke engang opdaget at den var der, selvom næsten 1.000.000 borgere på Lolland-Falster besøgte netavisen i dens levetid.\nHvor dum har man lov til at være? - Ret dum ser det ud til. Eller er den egentlige årsag måske, at man har så travlt med at studere sine egne navler, at det kniber med udsynet? Nogle af os - selv på Lolland-Falster - lever faktisk i 2007, og har opdaget, at internettet eksisterer og udgør en enestående kommunikationsplatform, hvor det er muligt både nemt og billigt at holde andre orienterede om hvad man foretager sig.\nPolitikere er som bekendt valgt som repræsentanter for bekolkningen - og embedsmændere er ansat af befolkningen til at få tingene til at fungere, herunder til at fortælle os om hvad de går og roder med. Hvorfor i Himlens navn lader man så en enestående informationskilde uddø uden at foretage sig noget som helst? Er man helst fri for at "spilde" tiden med at forklare borgere/vælgere hvad man planlægger? eller tåler det ikke dagens lys? Eller er man helt ligeglad, når bare man får sin løn? Den der lever stille lever godt som bekendt.\nAnsæt - og betal - dog journalisten Torben Andersen som informationsformidler / informationschef for Lolland-Falster regionen. Hvis han ellers gider trækkes med regionens politikere og embedsmænd, hvoraf mange tilsyneladende lever lykkeligt (?) i en fjern fortid uden megen kontakt med en verden, hvor tingene bevæger sig med hidtil uset hast.\nMen det er selvfølgelig lettere som sædvanlig at lade tinge sejle og hygge sig med regionens status som udviklingshæmmet udkantsområde.\nMen jeg er naturligvis også kun akademiker og tilflytter og fra København...\nIndsendt af Søren W. Rasmussen kl. onsdag, februar 21, 2007 Ingen kommentarer:


Spillerne hædrer golfrestaurant\nSportsPark Blaavandshuk Golfcenter\n16-11-2017, 04:52 - Blåvand\nSportPark Blaavandshuk Golfcenter har netop modtaget en større anerkendelse i brugerundersøgelsen Golf i Centrum, som Dansk Golfunion gennemfører hvert år. I år har 34708 deltaget og golfrestauranten blev nr. 1 ud af 100, som der deltog.\nVi er meget stolte over anerkendelsen kom allerede i år. Vi startede nemlig en større nødvendig omlægning op i starten af 2017 og som vil fortsætte henover de kommende år. Vi arbejder på en større udviklingsplan for SportsPark Blaavandshuk Golfcenter og der indgår naturligvis en fortsat udvikling af restauranten.\nCenterleder Peter Nielsen udtaler at roserne primært skal gå til cateringleder Thomas Frøik og personalet, da de virkelig har gjort en forskel. Vores nye tiltag med en stor daglig buffet til fornuftige penge har tiltrukket rigtigt mange daglige gæster og turister fra hele området. Golfspillerne, som har givet anerkendelsen, nyder ofte et besøg i cafe`en eller restauranten efter en tur i de fantastiske omgivelser med åbent landskab, udsigt over Ho Bugt samt klitplantage.\n08-07-2021 - Torben går efter en plads i byrådet\n07-07-2021 - Doron Edry gennemfører en Diplomuddannelse i Ledelse.\n06-07-2021 - Letbek-Operatør til plastproduktion\n01-07-2021 - Udviklingsplan 2.0


Vores 9 BEDSTE råd til pigemiddagen\nVil du invitere dine veninder på den mest gennemførte pigemiddag, så er vi klar til at hjælpe dig, da vi på denne side har samlet pigemiddag inspiration til dig.\nNår gæsterne begynder at ankomme, er det naturligt, at du skal kunne servere dem en form for drikkelse. Hvis du har planer om at i skal give den gas om aftenen, er det passende med en velkomstdrink. Vores absolut favorit drink er en vi selv plejer at lave her på redaktionen, men vi er ikke helt sikre på, hvad den hedder 😉\nVi plejer at blande gin, danskvand og hyldeblomst (evt. mynte) sammen, da denne drink føles meget let at starte ud med – og samtidig er den hammerlet at lave. Er du ikke den store danskvand-pige, så plejer vi også nogle gange at udskifte danskvand med Ginger Beer. Det kan dog godt være en drik, der deler vandene, så at have begge alternativer til rådighed er det bedste!\nEn klassisk 3-retters menu behøver ikke at tage en evighed eller koste en bondegård. En budvenlig og nem forret, som vi elsker at lave, er rejecocktail. Det er så nemt og det ser flot ud. Lakseroulade er også en forret, som sidder i skabet hver eneste gang.\nAlt efter hvor mange personer i bliver, er det vigtigt, at man tænker nøje over, hvad man gerne vil servere til aftensmad. Vi kan godt lide at servere lasagne med massere ost på – både mornaysauce og mozzarella på toppen. Med lasagne kan du lave en stor portion mad ret billigt og nemt, og derfor synes vi, at det er en hel perfekt ret at servere. Hvis i skal ud og drikke alkohol, er det også vigtigt, at i får noget mad, som er mættende.\nDrikkelse under maden\nDer skal naturligvis serveres noget drikkelse i løbet af middagen – og oftest bliver der serveret vin. Vi er ikke de største vinelskere, men vi spørger altid eksperterne til råds i diverse supermarkeder ect. På den måde sikrer man sig, at man køber en vin, som passer til de retter, man har tænkt sig at servere.\nNår det kommer til dessert, har vi den helt perfekte løsning til dig, og det ideelle med denne dessert er, at du kan lave størstedelen af den dagen før! Det er nemlig Creme Brulee. Det smager helt vildt godt, og dine gæster vil helt sikkert blive overrasket over dine madlavningsevner, når du serverer den for dem. Snart kommer et indlæg, hvor vi viser jer, hvordan vi plejer at lave vores Creme Brulee, så den har den gode konsistens, og er sprød i toppen.\nHvis du selv vil have dine gæster skal kunne blande en cocktail, kan du altid servere gin & tonic. Her skal du som navnet antyder kun bruge gin og tonic. Her kan dine gæster også helt selv vælge doseringsforholdet.\nTip: Vi kan godt lide at blande gin med ginger beer, da tonic for nogle godt kan være en smule bitter.\nPlanlæg en blandet playliste\nDårligt musik kan hurtigt ødelægge en god stemning, og derfor er det vigtigt, at du allerede på forhånd har tænkt over, hvilket musik i skal høre. Måske burde du sætte dig dagen før og sammensætte en playliste, som har lidt af det hele. På Spotify kan man også dele sin playliste med andre, så dine gæster også har mulighed for lægge den musik, de godt kan lide ind på playlisten. Det er altid godt at have disse ting på plads, inden man inviterer.\nKom tættere på hinanden med aktiviteter\nDen gode vært har nogle aktiviteter i ærmet, og derfor skal du naturligvis også have tænkt over aktiviteter, som i kan lave i løbet af aftenen. Det helt nye spil, som folk er begyndt at tage frem på sådanne aftenener, er hint. Det fungerer lidt ligesom gæt og grimasser og tegn og gæt. Det er en god måde at grine sammen på, og derfor kan det være en god ide at hive frem.\nHvad skal der ske efter?\nMange vælger at holde en pigemiddag med det formål, at man skal videre ud i byen bagefter og hygge sig. Hvis der ikke er nogle i gruppen, som har taget stilling til, hvad der skal ske efterfølgende, kan aftenen hurtigt gå hen og blive dødkedelig. Som vært kan det derfor være en god ide at have overvejet et par muligheder, når gæsterne kommer. På den måde har man nogle forslag, som man kan præsentere for resten af selskabet.\nHar i andre gode råd til pigemiddagen, så del dem gerne i kommentarfeltet 😉


Sådan bliver du den bedste udgave af dig selv – My blog\nHvem drømmer ikke om at være den bedste udgave af sig selv? Rigtig mange kan sikkert nikke genkendende til at det kan føles frustrerende, når man levende kan se for sig hvordan man kan blive den bedste udgave af sig selv, men det af en eller anden grund virker til at det er svært at føre ud i livet.\nLæs derfor med her, og bliv guidet til hvordan du på en nem måde vil kunne nå dit mål, og blive den bedst mulige udgave af dig selv.\nFå den skønhedsbehandling, du går og drømmer om\nSkønhedsbehandlinger er efterhånden ved at gå hen og blive allemandseje, og det er nu ikke længere usædvanligt at se mange forskellige mennesker i alle aldre få foretaget skønhedsbehandlinger. Har du også en skønhedsbehandling, som du går og overvejer at få? Måske kunne du godt tænke dig at slippe af med begyndende rynker, mørke cirkler under øjnene, eller noget helt tredje. Ja, måske har du endda tænkt på at få foretaget et nose job. Vidste du godt at det faktisk er muligt at få lavet et nose job uden kirurgi? Ja, ikke engang frygten for at skulle under kniven kan holde dig tilbage fra at få opfyldt din drøm om at få den næse, du ønsker! Hvorfor ikke allerede i dag bestille en tid til en behandling, så du kan komme i gang med at blive den bedste udgave af dig selv?\nBook en tid hos tandlægen, og få lavet den tandbehandling\nAndet tip til at blive den bedste udgave af dig selv, er at tage forbi tandlægen. Måske har du et overhængende tandlægebesøg, som du har udskudt. Hvad end grunden til udskydelsen er, vil du helt sikkert ikke fortryde det, når du først er kommet godt igennem behandlingen.\nEksempelvis kan det være at du har en visdomstand, der skal tages hånd om. Med sådan en situation er det vigtigt ikke at fortsætte med at udskyde behandlingen. Nej, det er bedre at få det ordnet.\nLider du af tandlægeskræk, skal du vide, at du bestemt ikke er den eneste. Undersøgelser viser faktisk, at 4 ud af 10 danskere lider af tandlægeskræk i en eller anden grad. Ja, næsten hver anden du møder på gaden, er bange for at tage en tur i tandlægestolen! Derfor er der flere tandlæger, som specialiserer sig i at afhjælpe sine klienter deres tandlægeskræk – eksempelvis en dygtig tandlæge i København som evt. kan kontrollere dine visdomstænder.\nEr det frygten der holder dig tilbage fra endeligt at få foretaget den tandlægebehandling, kan det være en god idé at bestille en tid til behandling hos en tandlæge, som er ekstra opmærksom på denne udfordring. I sidste ende vil du sikkert være rigtig glad for at du nu kan nyde livet uden at have en tand-bekymringer hængende over hovedet.


Posted on 2007-09-19 2018-05-09 Authoradmin\nTil medlemmerne 19. september 2007\nBestyrelsens skriftlige beretning for året 2006 – 2007\n– og aktivitetsplan for året 2007-08\nPå bestyrelsens vegne er det mig en stor glæde at kunne forelægge beretning om endnu et meget aktivt år i foreningen Danske Senior Agronomer. Aktiviteterne i det forgangne år er jo passé, så derfor skal vi ikke bruge hele tiden på dem, men en omtale synes vi dog af forskellige grunde også er rimelig på denne general-forsamling.\nBestyrelsens forslag til aktivitetsplan for det kommende år er alt andet lige mere interessant, og i år kan vi give en lidt mere detaljeret omtale af forslagene, end vi plejer at kunne.\nBestyrelsen er meget taknemlige for den store opbakning medlemmerne har vist til vore arrangementer. Det gælder både rejserne, årsmødet på Bygholm Landbrugsskole og højskole ugen på Uldum Højskole.\nI en længere årrække har vi kunnet meddele om et stadigt stigende antal medlemmer. Det kan vi ikke længere. I det forløbne år har vi dog heller ikke, som tidligere, henvendt os til en hel kandidat årgang, fordi vi havde en fornemmelse af, at vi, om man så må sige, “var kommet lidt foran”. Men det betyder på den anden side ikke, at vi intet har foretaget os for at gøre opmærksom på vores eksistens.\nNår vi bemærker at en agronom, som ikke er medlem, påbegynder den 3. alder, tillader vi os at sende en lille hilsen. Det er naturligvis en ret usikker metode, da ikke alt meddeles i dagspressen eller tilsvarende steder. Men det betyder trods alt en lille medlemstilgang, der dog i år er opvejet af afgang af naturlige årsager. Medlemsstatistikken viser dette.\nUgen på Uldum Højskole var en stor succes, ikke mindst takket være en overordentlig stærk medleven fra forstander Kurt Villumsen og de andre meget inspirerende lærere, som deltog aktivt i hele forløbet. Det var en stærk kontrast til et af vore tidligere højskoleophold, hvor vi simpelthen slet ikke mødte forstanderen. På den anden side understreger disse oplevelser jo netop en af vore begrundelser for at skifte imellem højskolerne. Højskoler er forskellige – tak og lov for det.\nFra Danske Senior Agronomer deltog vi 77, hvortil kom ca. 15 andre deltagere, så højskolen var helt fyldt. Vi kan godt forstå, at vi altid føler os meget velkomne, når vi ved planlægningsmøderne lover skolerne, at vi nok fylder skolen den uge!\nI år synes vi, det er rimeligt at omtale de gennemførte rejser lidt mere udførligt end de foregående år, fordi begge rejsearrangementer løb ind i uforudsete ændringer. Ændringerne fik for begge rejsers vedkommende nogle konsekvenser, men takket være stor forståelse fra alle tilmeldte, kunne begge rejser gennemføres efter de ændrede programmer.\nFor turen til Skotland 3/6 – 10/6 bestod ændringerne i, at Flyselskaber Sterling Air pludselig meddelte, at man indstillede flyvningerne til Edingburgh. Det skete efter lang tids ulidelig venten på bekræftelse af billet reservationerne. Det betød, at vi måtte se os om efter andre muligheder, og valget faldt på KLM, som via Amsterdam bragte de 40 tilmeldte til Edingburgh.\nDer var dog den positive effekt af ændringen, at deltagerne frit kunne vælge imellem at rejse ud fra Billund eller København. Den negative effekt var en fordyrelse af turen.\nDet sidste finder jeg som rejseleder på turen meget beklageligt, men det er min opfattelse, at de 40, som deltog, fik en rigtig god oplevelse på rundrejsen i det skønne Skotland. Ikke mindst i højlandet og på øen Skye havde vi et fantastisk godt vejr.\nHvad angår turen til Grønland husker mange sikkert, at vi på årsmødet i 2006 annoncerede, at der med generalforsamlingsreferatet ville følge et spørgeskema om interessen for at deltage i en tur til Grønland. Resultatet af denne forundersøgelse viste stor interesse, selvom turen var temmelig dyr.\nBestyrelsen bad derfor Søren Krabbe Olesen om at fortsætte arbejdet med tilrettelæggelse af programmet. Da tilmeldingerne var i hus, stod Søren så med et luksusproblem, for der var flere tilmeldte, end der var pladser til ifølge det udbudte program.\nEn dublering blev næsten aftalt, men så kom rejsebureauet Albatros med et forslag om at ændre turen fra at være næsten helt landbaseret med overnatning på vandrehjem/sømandshjem/hoteller i Søndre Strømfjord/Holsteinborg/Jacobshavn til i stedet at være et krydstogt. Det ville foregå op langs vestkysten og med besøg i de samme byer plus Godhavn på Disko øen og dertil flere bygder, som besøgtes med landgang via store gummibåde.\nForslaget betød, at alle tilmeldte kunne være med på samme tur, og at vi havde det ikke særligt store skib helt for os selv, samt at man havde sin egen kahyt med alle faciliteter på hele turen. Altså ingen hotelflytninger samt ind- og udcheckninger i lufthavne og prisen var uændret. Ja, den var nærmest lidt billigere, for nu var rejsen med helpension.\nDet var naturligvis nødvendigt at sende et brev til alle tilmeldte, med anmodning om stillingtagen til forslaget. Det blev godkendt og turen blev en meget, meget stor oplevelse for alle.\nDen største oplevelse blev nok for de fleste en grill-lunch på agterdækket med 20 gr. i skyggen og klart solskin, havblik og skibet sejlende stille rundt mindre end 1000 m fra Iqip Sermia bræen, hvor vi kunne se kælvninger, der lød som et bedre dansk tordenvejr.\nDet var en stor gruppe, 48 deltagere, men takket være de to gange Søren, guiden fra Albatros hed nemlig også Søren og var ligeledes en meget kompetent guide, gennemførtes turen på en helt fremragende måde. Vi oplevede meget og fik mange informationer.\nPå de spørge- og forslagsskemaer, som vi bruger ved rejsernes afslutning, har vi i år spurgt til interessen for evt. at arrangere rejser til storbyer. Vi kan oplyse, at interessen har været så lille, at vi har besluttet ikke direkte at arrangere sådanne rejser. Det udelukker ikke, at besøg i en storby kan indgå i en rejse, som det senere vil fremgå. Et af problemerne ved storbyture er jo også, at de typisk stiller særligt store krav til deltagernes mobilitet.\nSom det blev omtalt på årsmødet i fjor på Bygholm Landbrugsskole, fik vi dengang et tilskud til årsmødeprogrammet fra Dansk Agronomforening på 7000 kr. Det var vi meget taknemlig for, og vi har igen i år søgt om et bidrag.\nVi er meget glade for at kunne meddele generalforsamlingen, at DA igen har været meget velvillig indstillet, og har bevilget et tilskud på 12.000 kr. vedrørende omkostningerne ved eftermiddagens program i dag.\nBestyrelsen for DA har meddelt os, at man ikke kan støtte programpunkter for ledsagere, hvilket vi i grunden finder helt rimeligt. Vi vil dog stadigt meget. meget gerne have dem med, så det betaler vi selv!\nPå generalforsamlingens vegne vil jeg bede Ove Højlund Mortensen tage en tak med hjem for bidraget, og jeg kan vist godt afsløre, at vi sikkert nok kan finde på at sende en ansøgning igen næste år.\nBestyrelsen har i det forløbne år holdt det efterhånden sædvanlige antal møder og udsendt medlemsorienteringer pr. post som vanligt. Det vil sige referatet m.m. efter generalforsamlingen samt ikke mindst vor mere omfattende nytårshilsen med rejseprogrammerne.\nPå hjemmesiden lægges også kortfattede referater af bestyrelsesmøderne, beskrivelse af turenes forløb med billeder samt naturligvis orientering om de kommende arrangementer.\nEt enkelt af de emner, vi har drøftet i bestyrelsen fortjener en kort omtale her. Det drejer sig om spørgsmålet om den forbedrede årsoversigt fra PJD, vi føler blev stillet os i udsigt, da vi for knapt 2 år siden havde et møde med pensionskassen, efter at der her på generalforsamlingen blev rejst kritik af informationsniveauet.\nDet eneste vi modtog ved årsskiftet var en orientering om årsreguleringen af pensionen.\nVi sendte derefter brev, hvori der blev gjort opmærksom på, at vi ikke opfattede dette som en egentlig årsoversigt.\nPJDs direktør, Niels Erik Eberhard har siden telefonisk begrundet den manglende årsopgørelse med, at saldoen selvsagt ville blive negativ, hvis medlemmet overstiger den gennemsnitlige pensioneringsalder, og at man oplever at nogle “jyske” advokater kræver at få restsaldoen udbetalt ved dødsfald.!!!!\nDer står sagen så i øjeblikket, men vi har vedtaget at lade os repræsentere ved fremtidige generalforsamlinger i PJD\nHvad angår bestyrelsens sammensætning overtog Søren Krabbe Olesen sidste år Johannes Rosendahls job som rejsearrangør. Deltagerne i turen til Grønland er givetvis helt overbeviste om, at vi i ham har fået en yderst kompetent afløser for Johannes. Jeg vil gerne her afsløre, at Søren forhandlede meget pæne rabatter hjem, som kom deltagerne til gode, da det lidt utiltalende system med drikkepenge til besætningen skulle gøres op.\nDesværre kan Søren ikke være til stede i dag grundet sygdom, men vi skylder ham en stor tak for hans indsats.\nIgen i år står i overfor et skifte i bestyrelsen, idet Tage Enevoldsen efter 10 års meget stor indsats som foreningens sekretær ønsker sig afløst. Tage har (godt hjulpet af Grete) taget en meget stor tørn i denne periode, hvor foreningens medlemstal er tredoblet, og han har bygget et meget effektivt medlemskartotek op.\nForeningens hjemmeside er nu vel indarbejdet, og det er bestyrelsens opfattelse, at ganske mange bruger den. I årets løb har vi tilføjet flere link, så hjemmesiden er blevet endnu mere alsidig. Det drejer sig om link til Pensionskassen, Dansk Agronomforening samt flere hjemmesider indenfor det ældrepolitiske område.\nTil dette årsmøde har rigtig mange af deltagerne meldt sig ved hjælp af hjemmesiden. Men vi hører meget gerne kommentarer og forslag til flere forbedringer.\nI den forbindelse er det os magtpåliggende at understrege, at tilmeldinger til turene ikke kan modtages før efter nytårsbrevet er udsendt. Det er jo også først ved denne lejlighed programmet foreligger, så man har et detaljeret kendskab til turenes indhold.\nDenne fremgangsmåde er simpelthen den eneste, på hvilken vi kan stille alle medlemmer helt lige. Der er hvert år enkelte, som, når man har fået kendskab til rejseforslagene, f. eks. her på generalforsamlingen, prøver at lægge en billet ind. Men det er altså “spildte guds ord på Balle Lars” – for nu at bruge et velkendt gammelt citat\nBestyrelsen er blevet opfordret til at overveje en anden måde at tilmelde sig til turene på og Søren Krabbe Olesen har også efter sin premiere som rejsearrangør overvejet det samme.\nVi har derfor besluttet at forsøge med skriftlig tilmelding. Med rejseprogrammerne sammen med vort sædvanlige nytårsbrev vil følge et tilmeldingsskema, som bedes udfyldt og indsendt inden en oplyst dato. Skulle en rejse blive overtegnet, må en lodtrækning afgøre, hvilke der kommer på ventelisten.\nAktivitetsplan for næste år\nBestyrelsens forslag til foreningens aktiviteter i det kommende år omfatter følgende:\n14. – 24. april og 28. april – 8. maj 2 ens ture til Rom og Sicilien under titlen:\nKULTURREJSE FOR LIVSNYDERE I DET LUNE FORÅR\nDisse to ture er ens, og vi udbyder dem samlet, fordi vi tror på, at der vil være meget stor interesse, så begge kan gennemføres. Turene er med helpension, gode hoteller, og med vor gode lokalkendte rejseleder fra turen til Toscana i fjor, Henrik Kusk Christiansen. Turen tilbage fra Sicilien til fastlandet foregår med et krydstogtskib til Napoli. For begge ture gælder, at man frit kan vælge, om man vil rejse fra København eller Billund, idet Sterling flyver til Rom nogenlunde samtidigt fra begge destinationer. Prisen for de 11 dage er meget rimelig, ca. 13.000 kr.\n15. – 21. juni højskole kursus på Vallekilde højskole under titlen:\nHISTORIE OG KUNST I SOLENS RIGE\nNår vi allerede nu kan afsløre temaet for højskole ugen er forklaringen, at det planlæggende møde allerede blev afholdt i sidste uge, da bestyrelsen var samlet i Odsherred. Programmet vil i en kortfattet form sammen med tilmeldingsskema blive udsendt af højskolen til alle vore medlemmer i november som sædvanligt.\nFredag den 5. september årsmøde på Grindsted Landbrugsskole\nI efteråret 2008 forventer vi at gennemføre endnu en ferie og studietur.\nHvor denne tur vil gå hen er endnu ikke afklaret. På vort bestyrelsesmøde i sidste uge udsatte vi beslutningen herom til det kommende møde, som er planlagt til den 19. oktober, hvor vi forventer igen at have Søren Krabbe Olesen med. Men vi kan godt afsløre, at vi har modtaget et forslag til en tur i Sydafrika fra Albatros rejsebureau, som også arrangerede turen til Grønland. Turen er på 13 dage med besøg i Kruger Nationalpark, Safari, naturoplevelser, vinområder m. m. Den kan gennemføres for ca. samme pris som turen til Grønland. Også vedrørende denne mulighed hører vi meget gerne kommentarer.\nSom afslutning vil vi fra bestyrelsens side rette en varm tak til medlemmerne for den store opbakning i yder til foreningens arrangementer. Den store tilslutning medfører jo en endnu større oplevelse for alle. Tak for det.\nTil mine kolleger i bestyrelsen vil jeg rette en stor tak for det gode samarbejde vi også i år har haft. Tak for hyggelige bestyrelsesmøder med gode evner til at få truffet de nødvendige beslutninger.\nTak til de ikke golfspillende medlemmer for at de i det mindste mobiliserer lidt overbærenhed en gang imellem.\nArne Nielsen, fmd.\n← Previous Previous post: Rejseberetning Grønland 2007


Ace Inn Matsumoto - Sammenlign Hotelpriser Matsumoto\nBillige Hoteller > Hoteller efter land > Hoteller i Japan > Hoteller i Matsumoto > Ace Inn Matsumoto\nAce Inn Matsumoto1-1-3 Fukashi, Matsumoto, Japan Vis kort\nAce Inn Matsumoto: Find foto, anmeldelser, information, udstyr og sammenlign priser for 3 stjerner i Matsumoto, Japan.\nBeliggende i Matsumoto byder Ace Inn Matsumoto på ophold til fordelagtige priser. Dette hotel ligger 5 minutters gang fra Matsumoto Railway Station.Derudover er der en række faciliteter, som er til rådighed, til de gæster der bor på Ace Inn Matsumoto, som indkluderer massage, døgnåben reception og gratis udlejning af cykler. Faciliter på hotellet inkluderer blandt andet vaskeri, opbevaring af bagage og renseri.Gæster kan nyde morgenmad som blivet servet hver dag på Ace Inn Matsumoto.Hotellet ligger kun 20 minutters gang fra Matsumoto Castle. Asama Onsen er 20 minutter i bil derfra.\nGenerelAircondition, Mad- og drikkeautomaterTjenesterElevator, Døgnåben reception, Renseri, Cykeludlejning, Kopimaskine, Opbevaring af bagage, VaskeriAktiviteterMassage/Skønhedssalon, MassageParkeringParkering\nBrugere, som kiggede på Ace Inn Matsumoto kiggede også på disse 3 stjerner Matsumoto hoteller:\nGenerel vurdering: 8/10Rengøring: 8/10Service: 8/10Udstyr: 8/10Beliggenhed: 10/10Mad: 8/10Værelser: 7/10baseret på 56 anmeldelser\nNærmeste hotellerToko City Hotel Matsumoto


Kia Sorento | Book en prøvetur hos Bilscenen i Esbjerg - Klik her\nNy model kommer i begyndelsen af 2021\nPris fra Fra 564000 kr.\nPriser fra 564.000 kr.\nIcon Created with Sketch. Kontakt os og book en prøvetur\nKabinen er nu mere rummelig end nogensinde før og med mere benplads til passagererne på 2. og 3. sæderække. Med 3. sæderække som ekstraudstyr, kan op til 7 personer nyde køreturen i afslappede og komfortable rammer. Sædekonceptet omfatter en 40:20:40-splitfunktion til 2. sæderække, som kan forskydes, hvilket gør at du nemt kan have plads til passagerer og bagage.\nBagklappen åbner automatisk*, når den registrerer, at din intelligente nøgle er i nærheden af bagagerummet - på den måde kan du sætte indkøbsposer eller tunge genstande direkte ind bag i bilen uden at skulle have bøvl med at finde din nøgle.\nHjælp til parkeringen.\nDet automatiserede Smart Parking Assist System (SPAS)* sørger for at styre din Sorento på den perfekte måde, når du skal parkere - uanset om du skal foretage en parallelparkering, eller du skal bakke i en 90°-vinkel. Systemet sørger endda for at styre bilen for dig, når du skal køre ud fra din parkeringplads igen.\nKomfort under alle vejrforhold.\nOpvarmede sæder på 1. og 2. sæderække giver mulighed for at indstille tre forskellige varmetrin på kolde dage. Når det bliver sommer, kan føreren og forsædepassageren nyde den komfortable luftstrøm gennem deres sæder.* Det er komfort året rundt, uanset hvordan vejret udenfor er.\nDen nye KIA Sorento GT Line har ddet der skal til for at skille sig ud. Detaljer som røde bremsekalibre, dobbeltudstødning og de karakteristiske Ice Cube LED-tågelygter gør stilen endnu mere dynamisk. GT Line dedikerede detaljer skaber Sorento GT Line's ekslusive og dynamiske interiør. Sorte lædersæder med kontrastsyninger og GT-emblem gør kabinen til helt sin egen.\nForbrug: 15,6 - 13,3 km/l ved blandet kørsel. CO2 168 - 19 g/km.\nDette giver energimærket B til C - alt efter hvilken udstyrsvariant du vælger.


White lady - simpel klassisk cocktail - drinks opskrifter\nWhite lady – en simpel og lækker cocktail!\nHer får du opskriften på en lækker og simpel White lady cocktail.\nPersonligt har jeg aldrig været den store gin drikker men som med meget andet, så ændrer ting sig en smule med alderen! Og sådan er det åbenbart blevet med Gin og jeg! For jeg synes at det smager godt.\nMangler du en anden drink? Så prøv en god margarita.\nDet er første gang at jeg smager Cointreau og Hendricks gin sammen og til stor overraskelse! Sammen med citronsaften bliver det til en frisk drink – som de fleste sikkert vil kunne drikke!\nSkøn drink med gin\nKom alle 3 ingredienser i en shaker med isterninger.\nMix det sammen og hæld det i et afkølet glas - evt. igennem i lille sigte.\nPynt til sidst med en citronskive.\nJeg kom også friske hindbær og lidt brombær deri.\nI glasset, som ses på billedet, pyntede jeg med friske bær. Det er mindre klassisk men det ser bare super lækkert ud med farver og bær.\nWhite lady i sig selv, kan måske for nogen opleves en smule bitter. Hvis du er en af dem som er til mere søde cocktails, så prøv at mose bærrene i glasset, det giver en helt anden oplevelse, til den lette drink.\nDrinken skal laves, når den skal serveres. Hvis det er velkomstdrink, kan den godt stå lidt, inden at den skal nydes. Den er bare mest frisk, når den lige er blevet shaket.


Test af fræsere | Gør Det Selv\nForside Værktøj Havemaskiner Test af fræsere\nUdgivet 5. July 2009\nHar du en stor køkkenhave, er en fræser nærmest uundværlig. Og har du oven i købet tung jord, gør du i hvert fald din ryg en tjeneste ved at overveje at investere i en god fræser, der kan vende jorden, uden at du skal ind at ligge på sofaen med ondt over det hele bagefter. Det er først og fremmest din haves størrelse, der bestemmer, hvor stor en fræser du har behov for. Du skal også overveje, om du kun skal vende jorden i køkkenhaven, eller om der skal fræses i hårdere jord, fx til et nyt stykke køkkenhave eller blomsterbed. Endelig er der din egen fysiske formåen at tage hensyn til. De små, lette fræsere kan virke som det naturlige valg, hvis kræfterne ikke rækker til at slæbe tunge ting. Men som du kan se af vores test, er den allerletteste fræser faktisk den, der ergonomisk set er ringest, mens nogle af de tungeste maskiner er langt lettere at arbejde med, fordi de gør meget af arbejdet selv og på grund af vægten holder knivene nede i jorden. Så du skal se dig godt for, inden du vælger den fræser, du vil have med hjem i haven.\nStikker ikke så dybt som lovet\nDesværre kan du ikke altid stole 100 procent på de oplysninger, du kan læse på maskinen. En hel del af testens fræsere kan nemlig ikke fræse i de dybder, producenterne lover. Til gengæld overrasker andre fræsere ved at fræse dybere end lovet. Vi har set på fræsere i forskellige størrelser og prisklasser fra 2495 til 7995 kroner i vejledende priser. Testen omfatter kun deciderede fræsere. De mindre kultivatorer, der kun er beregnet til at vende det øverste jordlag i køkkenhaver og blomsterbede, har vi ikke taget med, fordi deres anvendelsesmuligheder er stærkt begrænsede.


Apostelenes gerninger 6 - Bibelen på hverdagsdansk (BPH) | Biblica América Latina\nApostelenes gerninger 6 - Bibelen på hverdagsdansk (BPH)\n1Efterhånden som flere og flere kom til tro, begyndte de græsktalende jødekristne i menigheden at beklage sig overfor de hebraisktalende, fordi de mente, at deres enker blev tilsidesat ved den daglige maduddeling. 2 Derfor indkaldte de 12 apostle alle lederne til et møde og sagde: „Det er ikke godt, at vi forsømmer forkyndelsen af Guds ord for at tage vare på maduddelingen. 3 Derfor skal I finde syv erfarne og åndsfyldte mænd iblandt jer, som har et godt ry. Dem vil vi give ansvaret for maduddelingen, 4 så vi selv kan koncentrere os om bønnen og tjenesten med at forkynde ordet.”\n5 De syntes alle, at det var et godt forslag, og de valgte derfor syv mænd: Stefanus (en mand, som var fuld af tro og Helligåndens kraft), Filip, Prokoros, Nikanor, Timon, Parmenas og Nikolaos fra Antiokia (en græker, der tidligere havde sluttet sig til jødedommen). 6 De syv blev så fremstillet for apostlene, som bad for dem og indsatte dem til tjeneste ved at lægge hænderne på dem og velsigne dem.\n7 Guds ord nåede ud i stadig videre kredse, og antallet af disciple voksede stærkt i Jerusalem. Også en del af de jødiske præster kom til tro.\n8 Stefanus, der var fuld af Guds nåde og Helligåndens kraft, gjorde opsigtsvækkende tegn og undere blandt folket. 9 En dag kom der nogle mænd fra den synagoge, der hed „De Frigivnes Synagoge”,[a] og de begyndte at diskutere med ham. Der var folk fra Kyrene, Alexandria og provinserne Kilikien og Asien. 10 Men ingen af dem kunne modsige Stefanusʼ visdomsord og Helligåndens inspiration. 11 De fik så nogle mænd til at sige: „Vi har hørt den mand tale imod Moses og imod Gud selv!” 12 Derved fik de ophidset både den jævne befolkning, de jødiske ledere og de skriftlærde. Stefanus blev pågrebet og ført frem for Det jødiske Råd. 13 Her rejste de falske vidner sig og sagde: „Den mand bliver ved med at tale imod vores hellige tempel og imod Toraen.[b] 14 Vi har selv hørt ham sige, at nazaræeren Jesus vil nedbryde templet og lave om på de love, som Moses har givet os.” 15 Alle rådsmedlemmerne stirrede på Stefanus, for hans ansigt strålede som en engels.\n6,9 Der er sikkert tale om frigivne slaver, som har bosat sig i Jerusalem.\n6,13 De fem første Mosebøger kaldes Toraen, og de indeholder jødernes religiøse love.\nBPH : Apostelenes gerninger 6


Billund Kommune - Maskinmesterjob\nDu er her: Forside Ledige stillinger Billund Kommune\nMEDARBEJDER TIL BYGNINGSDRIFT\nMedarbejder til bygningsdrift - registrering, optimering og eksekvering.\nTempoet og intentionerne i Billund smitter af på anlægsområdet. Byrådet i Billund Kommune har over en årrække udvidet anlægsrammen massivt, hvilket afstedkommer betydelige investeringer i optimering og fremtidssikring af bygningsmassen. Der igangsættes mange spændende tiltag, som også har stor politisk bevågenhed. Selv samme bygningsmasse skal optimeres og yderligere struktureres på driftsdelen, hvorfor flere af disse opgaver placeres ved Kommunale Ejendomme.\nI Billund Kommune er der gang i den. Vi er optaget af at skabe en ny form for velfærd, hvor vi som kommune måler os på de succeser som borgerne/brugerne får og ikke kun på de produkter og ydelser vi leverer.\nVi har en uformel omgangstone og godt humør. Vi arbejder projektbaseret og tæt sammen med kolleger på tværs af teams, afdelinger og forvaltninger.\nI Team Kommunale Ejendomme er vi pt 8 medarbejdere der varetager anlægsprojekter, bygningsvedligehold og energitiltag. Vi søger en ny medarbejder, da en kollega har fået andet arbejde. Vores daglige arbejdsplads er vores nye flotte rådhus i Grindsted, hvor vi sidder i åbne kontorer med vore kolleger inden for det tekniske område.\nTeamet er præget af godt humør og et sundt miljø hvor vi naturligt hjælper hinanden. Der er solid og anerkendende sparring omkring stort og småt. Vi har en meget varieret og spændende hverdag, hvor du selv kan være med til at præge din dagligdag ud fra egne kompetencer.\nAfdelingen understøtter medarbejderne omkring såvel faglig som personlig udvikling.\nDin hovedopgave vil være omkring bygningsdrift. Det vil sige bygningsvedligehold ude og inde samt tekniske installationer, hvor du skal varetage Billund Kommunes interesser som bygherre og bygningsejer. Derudover er det naturligvis uhyre vigtigt, at du har fokus på brugernes/borgernes behov og ønsker i forbindelse med bygningsdriften.\nDu arbejder struktureret og engageret med disponering omkring bygningstiltag, ud fra budgetrammer og bygningsteknisk vurdering.\nDu har et trænet øje i forhold til bygningers og installationers stand og behov. Du har flair for at opbygge strukturer omkring indsatsområderne, estimere omkostninger og udarbejde planer for langsigtet planlagt vedligehold. Ligeledes er du god i dialogen med såvel entreprenører, institutionsledere, serviceledere som institutionsmedarbejdere.\nDu vil skulle forestå projektering og udbud på større renoveringsopgaver. Også opgaver hvor der kan være behov for ekstern rådgiver. Kendskab til udbudsbetingelser for den offentlige bygherre vil være en fordel, men ikke en betingelse.\nStillingen indeholder således projektledelsesopgaver inden for store og små renoverings- og udbedringsopgaver. Du vil også kunne varetage projektlederrollen på mindre anlægsopgaver, i perioder hvor der måtte være behov for dette.\nSom kyndig på bygningsvedligehold vil du også være konsulent og naturlig sparringspartner for teamet, direktion, forvaltninger og institutioner, når der planlægges tiltag omkring deres bygninger.\nDu vil aktivt deltage i arbejdet med at optimere drift af den eksisterende bygningsmasse. Ligeledes vil du deltage i arbejdet med at optimere idriftsætning af vore anlægsprojekter efter afsluttet byggefase.\nDu er en ildsjæl, der brænder for at være med til at skabe og optimere de fysiske rammer for brugere og personale i vore institutioner i Billund Kommune. At gøre det i tæt samspil med forvaltninger og selvsamme institutioner er helt naturligt for dig. Det mærkes på dig, at du har en positiv, udadvendt og ukompliceret tilgang til opgaveløsningen.\nHar en relevant uddannelse gerne som ingeniør, maskinmester, bygningskonstruktør eller lignende.\nHar erfaring med at planlægge og eksekvere vedligehold af en varieret bygningsmasse – eller har meget lyst til at engagere dig i en sådan opgave\nHar bred faglig bygningsteknisk kendskab.\nKan holde mange bolde i luften og samtidig formå at holde fokus.\nHar en anerkendende tilgang og er god til at være i dialog med andre\nEr god til at kommunikere visuelt samt på skrift og i tale\nHar en positiv tilgang, er udadvendt og besidder et godt humør – og formår at grine af dig selv\nRåder over egen bil. Jobrelateret kørsel afregnes efter statens takster\nDu er velkommen til at kontakte Områdechef for Teknik og Miljø, Bo Schjødt Andersen på tlf. 79 72 70 92 eller Teamkoordinator Jens Kristian Busk Jensen på tlf. 20 15 77 19\nHar du lyst til at tage fat på de spændende udfordringer, så send os en ansøgning via vores hjemmeside, hvor du fortæller, hvorfor du skal være vor nye kollega i team Kommunale Ejendomme.\nAnsøgningsfristen er torsdag den 22. august 2019.\nAnsættelsessamtaler forventes afholdt mandag den 26. august 2019 på Rådhuset i Grindsted.\nForventet tiltrædelse 1. oktober 2019 eller efter nærmere aftale.\nDu kan læse Billund Byvision og Ugebladet Mandag Morgen om Sammen finder vi ud af det på.\nHvis du er interesseret i at flytte til kommunen, finder du hjælp HER.\nBILLUND KOMMUNE - en attraktiv arbejdsplads med trivsel\nAnsøgningsfrist: 22/08 2019\nAdresse: Jorden Rundt 1, 7200 Grindsted\nTeamkoordinator Jens Kristian Busk Jensen\nTel.: 20 15 77 19\nLast modified on 13/08 2019


Af Émilie Guilhen , Publiceret Den 18 Marts 2022, 15:31\nHvad foregår der ved den baskiske kyst efter solnedgang? Når surferne trækker deres boards ind på land og golfspillerne lægger deres golfkøller tilbage i tasken... Hver nat i Baskerlandet er unik: hvilken nat kommer du til at opleve?\nEn nat med lavvande\nTidevandet er et spektakulært syn i Biarritz. Når det er lavvande, slår byens strande sig sammen og danner én lang sandstrand, så langt øjet rækker. Gå en tur i måneskinnet, det kan virkelig anbefales.\nEn nat i en hytte\nRobinson-aspiranter kan glæde sig over de mange hytter, der er installeret højt oppe i trætoppene rundt omkring i Baskerlandet. Solbad, jacuzzi, morgenmad i sengen... alt dette i selskab med fugle og egern.\nParker din foretrukne hippievogn ved den 100-trin lange trappe ned til Biarritz' smukkeste strand. Vågn op næste morgen, omgivet af surfere, der har installeret sig der, til synet af Atlanterhavets bølger, som er nogle af de smukkeste i regionen.\nEn nat med jackpot\nGlem alt om surfernes afslappede levemåde for et stykke tid, og forkæl dig selv med en nat fyldt med glamour og forkerte beslutninger på Casino Barrière de Biarritz.\nEn nat på klinten\nStik vest! Den baskiske kyststrækning byder på mindeværdige solnedgange. I Guéthary kan du nyde hvert sekund fra restauranten Hétéroclitos imponerende terrasse, der er bygget på kanten af klinten.\nEn nat med friluftsfilm\n© Infografick / Istockphoto — Biografbilletter\nOm sommeren kan enhver lille landsbyplads have forvandle sig til en friluftsbiograf. I Anglet vises der f.eks. film hver uge på stedet med det vidunderlige navn Jardin de la Grotte de la Chambre d'Amour (haven ved grotten ind til kærlighedskammeret).\nEn nat i rødhvide farver\nEn tofarvet uniform, en meget munter stemning, sjov og ballade... Hver sommer giver Les Fêtes de Bayonne alle de deltagende ekstravagante minder.\nEn nat i stjerneregn\nHvert år omkring den 15. august er der stjerneregn over Baskerlandet. Læg dig på stranden sammen med én holder af, og nyd begivenheden. Langt væk fra de overbelyste byer kan du sende op til 100 ønsker i timen.\nHétéroclito (Eksternt link)\nAnglet Tourisme (Eksternt link)\nBiarritz (Eksternt link)


Klik på pdf eller word ikon for visning/download.\nTeglbrændergården 13. dec. 2006.\nÆndret den 21. august 2007. (§3 og ny § 10)\nÆndret maj 2009 (§ 5 og 8)\nÆndret juni 2013\nVedtægter for Lusitanoforeningen i Danmark\n1 § Generelt\nForeningens navn er Lusitanoforeningen i Danmark. Foreningens adresse er den sammen som formandens adresse.\nForeningens højeste besluttende organ er generalforsamlingen, som afholde en gang om året, fra foreningens stiftelse. Imellem generalforsamlingerne træffer bestyrelsen beslutninger.\nRegnskabsår er fra 1. januar til den 31. december. Foreningen tegnes af bestyrelsen eller de personer, som bestyrelsen udpeger.\n2 § Formål\nLusitanoforeningen i Danmark er en ikke kommerciel forening. Foreningens formål er at fremme lusitanohesten i Danmark, gennem avl *) og gennem oplysning om hesteracen og gennem arrangementer, der drejer sig om hesteracen og dens traditioner.\n*) Foreningen fremmer avlen i Danmark efter de retningslinjer, som er opstillet af den portugisiske avlsforening, APSL.\n3 § Medlemskab\nPersoner som fremmer foreningens formål, kan blive medlem af foreningen.\nMedlemmer som modarbejder foreningens formål eller ikke følger foreningens vedtægter kan udelukkes af bestyrelsen.\n4 § Medlemskontingent\nStørrelsen af Medlemskontingent besluttes på generalforsamlingen, og skal betales på den måde, som bestyrelsen angiver. Kontingentet gælder for et kalenderår.\nKontingent som betales efter den 1. november, gælder også for det følgende kalenderår.\n5 § Bestyrelsen\nBestyrelsen har ansvaret for foreningens drift, og virker for dens formål.\nBestyrelsen skal årligt, opstille regnskab og balance, samt holde styr på medlemsregistret.\nBestyrelsen består af en formand, som vælges på generalforsamlingen.\nDerudover vælges de øvrige bestyrelsesmedlemmer, og suppleanter. Både formand og øvrige bestyrelsesmedlemmer samt suppleanter vælges for 2 år.\nHalvdelen af bestyrelsesmedlemmerne er på valg ad gangen. Formand og næstformand er aldrig på valg samtidig. Kasserer og sekretær er heller ikke på valg samtidig.\nBestyrelsesmedlemmer skal være medlemmer af foreningen og skal være fyldt 18 år.\nEfter den årlige generalforsamling konstituerer bestyrelsen sig, med næstformand, en kasserer og en sekretær, samt menige medlemmer.\nBestyrelsen kan vælge at nedsætte et arbejdsudvalg, hvor ”Tovholder” skal være medlem.\n6 § Bestyrelsesmøder\nBestyrelsesmøder holdes mindst tre gange om året, eller når formanden, eller to andre bestyrelsesmedlemmer, eller en revisor ønsker det.\nAlle bestyrelsesmedlemmer og suppleanter indkaldes skriftligt/pr. e-mail til bestyrelsesmøde, mindst to uger før mødet.\nBestyrelsen er beslutningsdygtig, hvis mindst halvdelen af bestyrelsesmedlemmerne er til stede.\nBeslutninger træffes ved simpelt flertal. Ved stemmelighed, har formandens stemme majoritet.\nDeltagelse og afstemning kan foregå via ”netopkobling”, eks. Skype eller lignende.\n7 § Foreningsarrangementer til Lusitanoens fremme i henhold til §2. – Budget.\nStk. 1 Udgifter til 1 års arrangement kan ikke udgøre mere end 50% af den samlede egenkapital\nStk. 2 Generalforsamlingen kan ”udstikke” retningslinier i forbindelse med %-satser og beløb til arrangementer. Det er et krav for at kunne opnå tilskud til et arrangement, at der returneres med en artikel fra arrangementet til nyhedsbrevet.\nStk. 3 Repræsentation ved Lusitanoforeningens stand, betales fuldt ud af foreningen.\nStk. 4 Udvalg – Ved udvalgenes planlægning af kommende arrangementer i henhold til §2, skal der fremlægges et budget til bestyrelsens godkendelse. Ved refusion, skal udgifter dokumenteres og kopi af kvitteringer indsendes til bestyrelsen som bilag.\nStk. 5 Medlemmer – Medlemmer kan søge om tilskud til arrangementer i henhold til §2. Der skal fremlægges et budget til bestyrelsens godkendelse. Ved refusion, skal udgifter dokumenteres og kopi af kvitteringer indsendes til bestyrelsen som bilag.\nGeneralforsamlingen skal udpege 1-2 revisorer. Revisorerne behøver ikke at være medlem af foreningen.\nSenest den 31. marts skal revisorerne aflægge beretning til bestyrelsen.\n9 § Generalforsamling\nGeneralforsamlingen holdes i februar/marts måned. Indkaldelsen skal sendes ud til medlemmerne senest 21 dage før, og den skal omhandle dagsorden. Forslag til dagsorden skal sendes til sekretæren mindst 2 uger før generalforsamlingen.\nReferat af generalforsamlingen skal indsendes til og modtages af sekretæren senest 14 dage efter afholdt generalforsamling.\nFølgende punkter skal behandles på generalforsamlingen:\n7) Fastlæggelse af kontingent\n8) Eventuelle vedtægtsændringer\n9) Forslag til dagsordenspunkter fra medlemmerne (såfremt de er modtaget rettidig).\n10 § Generalforsamlingens stemmeberettigede\nMedlemmer af foreningen, som er fyldt 15 år er stemmeberettigede.\nVed stemmelighed har formandens stemme majoritet.\nAfstemning kan foregå via ”netopkobling” og ved fuldmagt.\n11 § Tegning\nFormand og kasserer er tegningsberettigede.\n12 § Foreningens opløsning\nEn evt. opløsning af foreningen skal besluttes på to efter hinanden følgende generalforsamlinger med mindst to måneders mellemrum. Der skal på den sidste generalforsamling være mindst 2/3 dels flertal for nedlæggelse.\nVed sidstnævnte generalforsamling skal det også besluttes, hvad der skal ske med foreningens aktiver, som under alle omstændigheder skal bruges til at fremme hesteavlen i Danmark.


Hvorfor træner jeg hjemme? - Miss Blindspot\nHvorfor træner jeg hjemme?\nHvorfor træner jeg hjemme? Jo, som stort set blind bruger jeg meget energi på at komme fra A-B. Men jeg finder en løsning. Se i videoen hvordan 😀\nPrevious ReadingTraining tip – Plank\nNext ReadingTraining tip – Mini Tramp


Sommerlæsning 2022 - LitteraturDK\nI anledningen af 33 grader i Hypezig, lyse nætter og min debut i et modemagasin @costumedk : her får en runde inspiration til sommerlæsningen i toget, til strandkurven, til regnfulde aftenstunder, sommersorg og slow mornings. OBS klik på titlerne for at komme direkte til min anmeldelse! OBS 2.0 alle bøger er modtaget som anmeldereksemplar.\nTil dig, der længes efter en god roman:\nFørst og fremmest vil jeg anbefale alle at læse norske Carl Frode Tillers triologi Indkredsning 1-3. Det er nordisk roligt, det er topkonstrueret, spændende og ikke mindst en virkelig vild fortælling om klasseforskelle og det sprog, vi ikke har for det.\nHar vi sagt nordiskdaddy, må vi self også sige Knausgård. Brug sommeren med “Morgenstjernen”. Det er måske den bedste roman, jeg nogensinde har læst.\nSvensk stjerne Elin Culhed vandt årets skønlitterære svenske bog for denne fiktive biografi om Sylvia Plath. poetisk, painfull, modig! Kæmpe anbefaling: “Eufori”.\nTyske stjerne Christian Kracht (som folk har det liiiidt ambivalent med) har skrevet en vild, politisk og grinern roman om en roadtrip gennem Schweiz. “Eurotrash” hedder den.\nDen store amerikanske roman indeed. Om at være transperson, mor, menneske, ensom og få enderne til at mødes. Torrey Peters bestseller (med rette) “Detransition, baby” (på dansk)\nSvenske Alex Schulmann er en af mine helt store nye litterære chrushes. Hans trejde bog “Brænd alle mine breve” om nedarvet vrede slog benene totalt væk under mig.\nTil dig, der trænger til noget sommerlet og luftigt:\nHervé Le Tellier vandt den franske store litteraturpris for denne sindssyge pageturner, “Anomalien“, som jeg var besat af, så længe det varede. Intellegent scifi, som man flyver igennem.\nDen er ikke nem hele vejen igennem, men en vis tyngde må sommeren gerne have. Prisvindende Meg Mason skriver om at være stagneret i livet. Om psykisk kaos og længsel midt mellem “Højtryk og lavtryk.”\nEt af mine yndlings forlag, Vinter forlag, har udgivet denne bog om at være et queerpar langt fra den amerikanske drøm, om klasse, race og kærligheden imellem. Memorial, hedder den både på dansk og engelsk. Super let sprog og vildt meget på hjerte.\nTil dig med sommersorg (its your summer, and you cry if you want to):\nHanne Ørstavik er en vidunderlig norsk forfatter, som knuste mit hjerte med lillebitte “ti amo” om at miste sin elskede. vidunderlig.\nAmalie Langballe har skrevet denne yndling i Peoples serie om samtaler med præset. “Forsøg udi håb”, hedder den, og den er noget af det mest beroligende, jeg har læst midt i en angstfyldt tid.\nPurunge Vilma Sandness har skrevet om “ventesorg”; om at gå i gymnasiet, mens din mor skal dø og tiden nægter at stå stille. rå og fintfølende! “Tænk ikke på mig,” hedder den.\nTil alle jer, der altid spørger efter noget Sally Rooney-agtigt:\nDet er ingen hemmelighed, at jeg var besat af Ingrid Nymoes debut “Kloster” fra efteråret. Den er eftertænksom, intelligent, sjov og rørende. Om tidens længsel efter det okkulte og meningsgivende.\nEn svensk debut, hvor alle virker smukke, folk bare taler sammen og elsker på kryds og tværs i Paris, New York og Stockholm. Forfinelsens kunst, “Trioen” af svenske Johanna Hedmann.\n“Det nye mig” om arbejdsmarkedkritik. Den her bog ændrede mit syn på verden. Hvad mere kan man næsten bede om? Amerikanske Halle Butler, giga stjerne.


Logon ?? - e-conomic forum\nKan man ikke ændre tiden hvor den logger af automatisk eller helt fravælge at den logger af automatisk ? .. jeg bruger programmet løbende hele dagen, og er rimelig træt af at skal logge på konstant\nDen er sat til 60 min. Oprindeligt var det 20 min. Det er således ikke første gang vi hører ønske om længere tid.\nAfvejningen er blandt andet sikkerhedshensynet idet en længere tidsperiode alt andet lige vil øge sikkerhedsrisikoen. Vi har for nærværende ikke nogen mulighed for at give individuel indstilling og den ærklige snak er at det er heller ikke er på tegnebrædtetMen lad os gerne høre om der er flere der finder dette pubnkt vigtigt.\nJeg er faktisk begyndt at kigge på alternative systemer fordi jeg er ved at blive sindsyg af at genindtaste data som jeg ikke nåede at gemme. Jeg bruger systemet måske 10 til 20 gange hend over dagen - og det er lig med lige så mange logon - næsten. Dette, sammen med alle de skide konfirmerings mustetast (vil du virkelig godt nok udskrive følgeseddel? - er du sikker? Godt så - du kan lukke dette vindue nu) er altså noget af en prøve på en normal travl dag.\nLad os være online så længe vi gider - gerne på eget ansvar.\nbesvaret 4 Jul, 2012 Forslag af Jg (430 points)\nTilslutter mig denne. Det er død-pine-irriterende at lortet (undskyld mit jydske) hele tiden logger af. Vi har en butik hvori vi bruger e-conomic direkte og det er meget belastende at skulle stå og taste kodeord foran kunder.\nSelvfølgelig er jeg kun en ud af rigtig rigtig mange brugere - men det burde kunne laves så man selv kan vælge hvor lang levetid cookien skal have.\nbesvaret 10 Jul, 2012 Forslag af olebulow (250 points)\nJeg tilslutter mig også. Jeg tager selv ansvar for sikkerheden hvad angår sessions jeg selv har startet. Jeg låser min computer i stedet, eller logger ud hvis jeg ikke kan finde ud af andet. Adgangsoplysninger er alligevel gemt i min browser, så hvis andre har adgang til min computer har de også adgang til e-conomic. Hvis man har en udløbstid på 1 time, kan man for mig at se lige så godt sætte det op til en hel dag.\nbesvaret 10 Jul, 2012 Forslag af Sebastian (320 points)\nMan kunne måske blot lade det være op til den enkelte bruger SELV at vælge timeout-tiden.\nSætte den std. til 10 minutter (sikkerhedshensyn) og så lave så brugeren bliver tydeligt gjort opmærksom på den kraftigt nedsatte sikkerhedsniveau ved at ændre tiden.\nbesvaret 10 Jul, 2012 Forslag af martinnygaard (190 points)


Baytree Lodge i Bangor til Bedste Pris-garanti | Agoda.com\nGarth Road, Hirael, Bangor, Storbritannien, LL572RT - Se på kort\nFantastisk 8,6 (1128 anmeldelser)\nNabolag Hirael Garth\nMere om Baytree Lodge\nNår du besøger Bangor Wales, så vil du rigtigt føle dig hjemme på Baytree Lodge, der tilbyder kvalitetsovernatning og fantastisk service. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nBaytree Lodge tilbyder også mange faciliteter der vil berige dit ophold i Bangor Wales. Hotellet tilbyder handicapfaciliteter, bagageopbevaring, familieværelse for at sikre, at gæsterne nyder deres komfortable ophold så meget som muligt.\nNyd værelsesfaciliteter i høj kvalitet under dit ophold. Nogle værelser indeholder opvarmning, satellit-/kabel-tv, bruser, badekar, kaffe-/temaskine, der er med til at hjælpe gæster med at få ny energi efter en lang dag. Desuden sikrer hotellets væld af fritidstilbud, at du har rigeligt at foretage dig under dit ophold. Hvis du søger komfortabel og bekvemmelig overnatning i Bangor Wales, så er Baytree Lodge dit hjem væk hjemmefra.\nAlle slags rejsende (273) Par (70) Rejsende alene (67) Familie med små børn (41) Familie med store børn (29) Gruppe (66)


Alle restauranter i Muravera Restauranter i nærheden af Su Nuraxi\nRestauranter med morgenmad og brunch i Muravera\nRestauranter med udbringning i Muravera\nAlle aktiviteter i Muravera Aktiviteter i nærheden af Su Nuraxi\nEuropa›Italien›Sardinien›Province of Cagliari›Muravera›Restauranter i Muravera› Su Nuraxi\n466 anmeldelser Nr. 16 af 42 Restauranter i Muravera $$ - $$$\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning Via Roma 257, 09043, Muravera, Sardinien, Italien 070-9930991 Websted I dag 12:30 pm - 3:30 pm\nCosta Rei, Muravera 872 anmeldelser Agriturismo Il Nuraghe\nMuravera, Province of Cagliari 417 anmeldelser Green Gallery\nMuravera, Province of Cagliari 289 anmeldelser Ristorante Marina Gio\nMuravera, Province of Cagliari 488 anmeldelser Il Falconiere\nMuravera, Province of Cagliari 258 anmeldelser Centro Ippico Agrituristico del Sarrabus\nMuravera, Province of Cagliari 77 anmeldelser Mere Sa Cardiga e Su Pisci\nCosta Rei, Muravera 586 anmeldelser Ristorante I Tamerici\nCosta Rei, Muravera 287 anmeldelser Se alle tilgængelige restauranter\nRyd alle Begynd din anmeldelse af Su Nuraxi Klik her for at vurdere\nOpdaterer listen... Rejsende, der kiggede på Su Nuraxi, kiggede også på\nCosta Rei, Muravera Alle restauranter I Muravera (48)\nHar du været i Su Nuraxi? Fortæl om dine oplevelser! Skriv en anmeldelse\nVia Roma 257, 09043, Muravera, Sardinien, Italien Placering:\n070-9930991 Spørgsmål og svar\nHar du nogen spørgsmål? Få svar fra ansatte på Su Nuraxi og tidligere besøgende.\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Er der mulighed for retter uden gluten? Er der krav til påklædning? Er hunde tilladte på den udendørs terrasse? I nærheden af Su Nuraxi Bedst bedømte seværdigheder i nærheden 18 anmeldelser Escursioni e Trekking Dolceluna - Day Tours\n107 anmeldelser Murtas Beach\n5 anmeldelser Global bar\nGennemse alle seværdigheder Bedst bedømte restauranter i nærheden 147 anmeldelser Semplice Bar - Ristorante - Pizzeria\n289 anmeldelser Green Gallery\n40 anmeldelser La Dolce Vita


Slår en balance mellem mor og ven | DK.DSK-Support.COM\nMoms lejlighedsvis har problemer med at definere den linje mellem at være en god forælder, og afslappende nok til at danne et stærkt bånd med deres børn.... Dette er især svært, når børnene når puberteten.\nDisciplin og struktur er vigtige\nBørn har brug for disciplin og struktur for at trives. Vel vidende, at de er i et stabilt miljø giver børnene frihed til at tale om deres triumfer og problemer med deres forældre.\nHer er nogle tips om at udvikle en god balance i dit forhold til dine børn:\nAt være en god mor begynder med effektive grænser. Dine børn har brug for at vide, hvad der forventes af dem - hvad du vil acceptere, og hvad du ikke vil. Disse grænser bør fastsættes ud meget tydeligt, så der er ingen forvirring.\nDine børn vil teste grænser på en regelmæssig basis, så stå fast på dem. Må ikke vakle fra vigtige beslutninger, når grænser er skubbet. Holder sig til dem vil lade dine børn ved, hvor alvorligt de er.\nFølg igennem med konsekvenser\nNår disse grænser bliver testet, skal du sørge for passende foranstaltninger finde sted. Hvis du fortæller et barn, at de vil blive jordet for ikke at rengøring af deres værelse, skal du sørge for dette sker.\nUndlade at gøre det vil kun vise dem, at det er okay at være ulydige dig og undgå ansvar. Dine børn vil ikke respektere dig, eller dine ønsker og vil ikke tage dig alvorligt.\nForklar grænserne, du har angivet\nBørn skal forstå, hvorfor eksisterer de begrænsninger, og at der er en grund til alt.\nLyt til, hvad dine børn har at sige og besvare spørgsmål. Jo mere forståelse du er, jo lettere vil det være at holde kommunikationslinjerne åbne.\nVære en mor først\nSikker på at du ønsker at have et godt forhold til dine børn, men at være en ven alene vil bare ikke droppe det.\nDu er først og fremmest en mor og bør bære det i tankerne på alle tidspunkter.\nTal med dine børn på en regelmæssig basis\nFind ud af, hvad der foregår i deres liv og hjælpe dem, når de har brug for det.\nVære reel med dem. Hvis de ved, du var engang i deres sko, kan de være mere tilbøjelige til at tale med dig om problemer.\nVedligehold rimelige forventninger\nHvis du er for hård ved dine børn, vil de vokse til harmes dig. I stedet være forstående og støttende.\nDisciplin når og hvor det er relevant, men også give dem en chance for at lave fejl. Dette er, hvordan de vil virkelig lære at vokse ind ansvarlige, succesfulde voksne.


Pressemeddelelse: Nyt samarbejde skal sikre lærepladser til lokale unge på BO-VEST’s byggerier - BO-VEST\nPressemeddelelse: Nyt samarbejde skal sikre lærepladser til lokale unge på BO-VEST’s byggerier\nBygherreforeningen og BO-VEST har netop indgået en samarbejdsaftale, som skal sikre 14 % lærlinge på BO-VEST’s bygge- og renoveringssager. Initiativer og aktiviteter hos bygherren og entreprenørerne samt rekruttering af lokale unge til uddannelse inden for håndværksfagene skal tilsammen skabe grundlaget for, at der skabes flere lærepladser, så vi også i fremtiden har faglærte nok. Renoveringen af Galgebakken bliver det første projekt, hvor de nye metoder, tilgange og værktøjer sættes i spil.\nBoligadministrationsselskabet BO-VEST og Bygherreforeningen indgår et nyt samarbejde om at få skabt lærepladser på boligselskabernes byggerier. Det er et område, der har høj prioritet hos både BO-VEST og Bygherreforeningen og samarbejdsaftalen skal medvirke til at sikre, at BO-VEST lever op til den politiske målsætning om 14 % lærlinge på deres byggerier. Dette skal ske ved, at de erfaringer og værktøjer, som Bygherreforeningens indsats Byg Med Unge Alliancen har opsamlet og udarbejdet, bliver taget i anvendelse og udviklet gennem tre indsatser:\nGalgebakken i Albertslund bliver første projekt, hvor samarbejdet skal prøves af.\nUlrik Brock Hoffmeyer fra BO-VEST og Hanne Ullum fra Bygherreforeningen skrev sammen under på aftalen.\nProjektet ”Bygherre skaber lærepladser” er et samarbejde mellem Bygherreforeningens indsats Byg med Unge Alliancen, BL - Danmarks Almene Boliger, Landsbyggefonden og AlmenNet.\nI det nye projekt skal der bygges videre på Byg Med Unge Alliancens eksisterende viden og værktøjer via samarbejde med en række almene boligselskaber og -foreninger med henblik på at skabe flere lærepladser og fastholde de unge gennem uddannelsen.\n”Bygherre skaber lærepladser” er finansieret via fondsmidler fra TrygFonden, GI - Grundejernes Investeringsfond og Landsbyggefonden.\nAndreas Holst-Olesen, kommunikationskonsulent, Bygherreforeningen\n+45 4075 8373, aho@bygherreforeningen.dk\nJohanne Rytter Hestbech, kommunikationskonsulent, BO-VEST\n+45 3198 0851, jrh@bo-vest.dk\nBO-VEST BÆREDYGTIGHEDSPOLITIK – med målsætninger\nRepræsentantskabet har vedtaget ny administrationspolitik for BO-VEST


Tegningsreglerne bestemmer, hvem der er bemyndiget til at handle på foreningens vegne. Herunder økonomiske disposition.\nDer findes mange variationer af tegningsreglerne. Den tegningsregel, der passer til den enkelte forening, afhænger bl.a. af foreningens organisation og daglige drift. I de vedtægtsforlag der er i håndbogen, står der forslag til tegningsregler.\nDet er vigtigt, at foreningen har en tegningsregel, uanset hvor stor en formue foreningen har. Selv små formuer kan skabe splid mellem medlemmerne. F.eks. hvis medlemmerne ikke kan blive enige om, hvad pengene skal bruges til, eller hvem der kan råde over dem.\nVær især opmærksom på følgende, når det gælder tegningsregler:\n- Hvem har på vegne af foreningen fuldmagt til at indgå aftaler med personer uden for foreningen?\n- Hvilket omfang har fuldmagten, dvs. hvilke dispositioner skal personen(erne) kunne foretage?


Autoglym LÆDERRENS – Leather Cleaner – 500 ml. Bilpleje > Autoglym > Indvendig pleje – Shopu\nHjemAutoudstyrAutoglym LÆDERRENS – Leather Cleaner – 500 ml. Bilpleje > Autoglym > Indvendig pleje\nAutoglym LÆDERRENS – Leather Cleaner – 500 ml. Bilpleje > Autoglym > Indvendig pleje\nAutoudstyr\tSKU: 4e8c5b448ce4\nAutoglym LÆDERRENS – Leather CleanerÂ rengør og opfrisker læderindtræk. I modsætning til mange rengøringsmidler, har Leather Cleaner en neutral PH-værdi og fjerner derfor ikke de vigtige olier i læderet, som holder det smidigt og mindsker revne-dannelser.


Ungarsk er et ret svært sprog, et af de sværeste. At kunne bare en lille smule ungarsk vinder opmærksomhed og påskønnelse af enhver ungarer, du møder. Hvis du arbejder med nogle ungarere eller bare vil prøve et nyt sprog, som på en eller anden måde er anderledes, for at udvide dine perspektiver om sprog og strukturer, så skal du starte dette eventyr. På dette begynder kursus starter vi fra begyndelsen, så alle kan være med.\nVi vil arbejde med at udvikle det helt basale dagligdagssprog. Fokus er blandt andet på udtale, forståelse og udvidelse af ordforråd, eksempelvis gennem øvelser i basale dialoger. Vi kommer selvfølgelig også til at snakke om Ungarn og den ungarske kultur.\n1 Mandag 07.02.2022 19:00-20:40 Pilehaveskolen Eva Varga\n2 Mandag 14.02.2022 19:00-20:40 Pilehaveskolen Eva Varga\n3 Mandag 28.02.2022 19:00-20:40 Pilehaveskolen Eva Varga\n4 Mandag 07.03.2022 19:00-20:40 Pilehaveskolen Eva Varga\n5 Mandag 14.03.2022 19:00-20:40 Pilehaveskolen Eva Varga\n6 Mandag 21.03.2022 19:00-20:40 Pilehaveskolen Eva Varga\n7 Mandag 28.03.2022 19:00-20:40 Pilehaveskolen Eva Varga\n8 Mandag 04.04.2022 19:00-20:40 Pilehaveskolen Eva Varga\n9 Mandag 25.04.2022 19:00-20:40 Pilehaveskolen Eva Varga\n10 Mandag 02.05.2022 19:00-20:40 Pilehaveskolen Eva Varga\n11 Mandag 09.05.2022 19:00-20:40 Pilehaveskolen Eva Varga\nPensionist Albertslund DKK 795,-\nEfterlønsmodtager Albertslund DKK 795,-\nEva er en grammatik nørd og fokuserer på brugen af sproget fra det tidlige stadie af læringsprocessen. Med 8 års erfaring på området, er hendes mål ikke kun at hjælpe folk med at få viden men også at få kærlighed til det engelske sprog og kultur.


æg | lex.dk – Symbolleksikon\nÆg, i en række skabelsesberetninger, fx oldegyptiske, kinesiske, polynesiske og i det finske helteepos Kalevala, er verden opstået af et uræg. Opfattelsen af ægget som livs- og frugtbarhedssymbol er udbredt; det ses fx i den stadig bevarede skik med påskeæg som forårsbebudere; man har fundet malede (påske)æg helt tilbage i 1000-tallet. Ægget har jo en perfekt mikrokosmisk form, og kan også minde om et hoved eller et ansigt.\nI sagn og folkeeventyr fødes helten undertiden af et æg, fx i “Mumle Gåseæg”, der indgår i P. Chr. Asbjørnsens Norske huldreeventyr og folkesagn, 1845-48. En del eventyr handler om guldæg, måske vogtet af en drage; det giver lykke og rigdom, men også problemer, fx i det danske “Den guldbenede høne”. I græsk mytologi føder Leda efter samvær med Zeus i svaneskikkelse to tvillingepar, Castor og Pollux og Klytaimestra og Helene. I det gamle Egypten blev den indre kiste for en mumie kaldt “æg”, som tegn på livet efter døden. I egyptisk mytologi blev Solen, Ra, udruget af nilgåsens kosmiske æg. I hinduismen blev Brahma udklækket af verdensægget, der blev lagt af en fugl på urvandene, og æggets to dele dannede himlen og Jorden. Med en smuk metafor kalder Snorre i sin Edda det kosmiske vand, som dagligt vander verdenstræet Yggdrasil, for så rensende, at alle ting, der renses af det “bliver så hvide som hinden inde under æggeskallen”.\nÆg findes ikke blot hos fugle, men også hos en lang række andre dyr og hos mennesket (i form af ægcellen dannet i kvinders æggestok og modnet ca. en gang om måneden).\nEt strudseæg kan symbolisere jomfrufødslen, ud fra den forestilling, at strudsen lagde sit æg i sandet, hvor det tildækket passede sig selv og blev udklækket. Fugl Føniks, der døde i ilden, genopstod fra sit eget æg.\nI H.C. Andersens digt “Konen med Æggene”, 1836, drømmer en kone på vej med æg til marked om kommende rigdom, men taber æggene. I hans eventyr “Den grimme Ælling” er ægget, som den ligger i, længe om at blive klækket: “Det varer saa længe med det ene Æg”, sagde Anden, som laae; “der vil ikke gaae Hul paa det!” I Johannes V. Jensens digt “Ved Frokosten”, 1906, sender æggemadens svovlbrintelugt digteren på fantasirejse til urhavets tangskove. I Dorrit Willumsens stærke novelle “Komplikation”, 1965, må en kvinde hver morgen finde sig i synet, lyden og lugten af mandens æggespiseri; hele novellen spiller på æggemetaforik: at være som i en fostertilstand, at være gravid, at ligge sammenkrummet i ægform, æggehviden som en spermagtig “klistret, glidende klat”, hver morgen slår han hul på æggeskallen, men det ægteskab holder vist ikke. I et knivskarpt digt af Ivan Malinovski, “Myggesang”, 1958, spilles der på æggets bristen både som en skabelse og undergang; søvnen sammenlignes med en “gærdesmuttes æg”, “og lydløst hakker et usynligt næb // på spejlets hinde af vind og salt // snart brister alt”.\nIntet er bedre end at “have det som blommen i et æg”, men man skal ikke “lægge alle sine æg i én kurv” eller “behandle nogen som et råddent æg”. Udtrykket “Ægget vil lære hønen” betyder, at en ung og uerfaren vil belære en ældre. Mens spørgsmålet “Hvad kom først: ægget eller hønen?” er et af de store filosofiske, ubesvarligt som fx selve spørgsmålet om, om verden er skabt. Man(d) kan være “skaldet som et pillet æg” eller “pilskaldet”, mens et “æggehoved” bruges om en intellektuel. Måske er det æggehoveder, Per Højholt tænker på i sine to satiriske “portrætter” af “Fire æg” og “Seks B-æg” fra Show, 1966. Et “columbusæg” betyder en genial løsning, ud fra en anekdote om Columbus, der fik et æg til at stå på den ene ende ved at slå det fladt. Æggets hoved- eller ansigtslignende form har ofte været udnyttet metaforisk, uhyggeligt af Tom Kristensen (se ansigt).\nVil du citere denne artikel? Kopier denne tekst og indsæt den i din litteraturliste: Stefánsson, Finn: æg i Symbolleksikon på lex.dk. Hentet fra https://symbolleksikon.lex.dk/%C3%A6g\nnegotiabelt dokument: opdateret af Sonny Kristoffersen for omkring 2 timer siden\nmisligholdelse: opdateret af Sonny Kristoffersen for omkring 2 timer siden\nmassegældsbrev: opdateret af Sonny Kristoffersen for omkring 2 timer siden\nmangel: opdateret af Sonny Kristoffersen for omkring 3 timer siden